
Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

/ nformationsarbejde 

Peter Nørgaard, Solbakkevej 69, 

8600 Silkeborg. 86 82 64 02. 

Hjemmeside 

Flemming O. Rasmussen. Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Torben Birkeholm, Spindergården 5, 

st. mf., 9700 Brønderslev. 

Jan Hansen (ekspedition), Posekærvej 

42, 6200 Aabenraa. 

Ole Henningsen, Duegård, Højrebyvej 
59. 4920 Søllested. 54 94 11 69. 

Henrik Klinge Pedersen, Købmager- 
gade 59, 1., 1150 København K. 

Asle Nielsen Vestervold 7, 2. m.f., 

7800 Struer. 40 72 11 17. 


Bo Nielsen, Søndermarken 1, 8752 
Østbirk. 86 28 31 91. 

Susanne Skovlund, Kærhøjgårds vej 2, 
3540 Lynge. 48 18 94 49. 

Lars Thomas (konsulent), Ægirsgade 
49, 3.th., 2200 København N. 

35 83 84 81. 


Selvfølgelig søger 
vi sandheden 

Det er jo så moderne at søge "sandheden", hvor 
man så end måtte søge og evt. finde den. Det 
sker ofte, at der kommer breve og mails, læser¬ 
breve i aviser m.v. med kommentarer til UFO-Nyt 
og SUFOI om de ting, vi skriver om og står for. 


I april måned i år beskæftigede J. 
Catlow sig i Sjællands Tidende i et 
kritisk læserbrev med, at vi i UFO- 
Nyt nr. 1/2004 havde en - i øvrigt 
velresearchet - artikel om begrebet 
”bortførelser”. Udgangspunktet for 
artiklen var påstanden om, at næ¬ 
sten 4 millioner amerikanere ifølge 
en opinionsundersøgelse skulle have 
været bortført af aliens. En påstand 
der i sig selv for de fleste kan virke 
ret så absurd. I artiklen blev søvn¬ 
sygdommen narkolepsi nævnt som 
en af teorierne for at forklare folks 
oplevelser. J. Catlow harcelerede 
voldsomt over, at SUFOI nu skulle 
have importeret denne amerikanske 
teori til forklaring af de fleste ufo¬ 
observationer. Forhåbentlig kan 
han selv se, hvor forvrøvlet denne 
påstand er. 

SUFOI forsøger jo ikke at for¬ 
klare ufo-observationer som et ud¬ 
slag af narkolepsi, men vi forsøger 
at bibringe læsere en indsigt i nogle 
af de mekanismer, der i visse til¬ 
fælde kan få mennesker til at tro, at 
de har været bortført af aliens. Og 
det er noget ganske andet. Vi søger 
blot sandheden! 

Senere i læserbrevet påstår J. 
Catlow, at man i Kina - i modsæt¬ 
ning til USA - tager hele UFO-sa- 
gen seriøst. Her arbejder - ifølge 
Catlow - velanskrevne professorer 
og lektorer og videnskabsfolk side 
om side for at forstå UFO-my- 
steriet. Senere konstaterer han, at 
UFO-sagen endnu ikke er opklaret. 
Foreløbig. Tænk, slutter han, hvad 
man kunne finde ud af - hvis - vi 
gad opklare den! 

Ja, men det er jo rent faktisk det, 
vi i al beskedenhed til stadighed 
forsøger. Men mon Catlow egent¬ 
lig bidrager til "sandheden” med 
sine påstande om fx de kinesiske 
tilstande? 

Erling Roest sendte i juli et læ¬ 
serbrev til UFO-Nyt , hvor han bl.a. 
skriver: 


”1 bortforklarer ofte de ufoer, 
som mennesker bringer til jer, i 
form af syn på himlen og evt. fo¬ 
tos.” 

Nej , vi gør ikke! Vi bortforklarer 
aldeles ikke. Vi forklarer! Vi forsø¬ 
ger efter bedste evne og erfaringer, 
ud fra de ressourcer - menneskelige/ 
økonomiske - vi har til rådighed, 
at undersøge observationer og foto¬ 
grafier. Det kan sikkert altid gøres 
bedre (men så gør det selv!), men vi 
gør, hvad vi kan for at komme nær¬ 
mere til sandheden om, hvad der er 
observeret og fotograferet. 

Senere i læserbrevet hedder det: 

”Hvis du kigger helt ind i dit in¬ 
derste, så ved du, at de er derude.... 
Jeg mener, de er jo blevet bekræftet 
af astronauter, piloter, militær, po¬ 
liti, radarfolk osv. - Hvorfor er I så 
stædige?” 

Kære Erling Roest, når jeg kig¬ 
ger i mit inderste, så tror jeg på, at 
der måske er intelligent liv andre 
steder i universet. Det ville være 
utroligt spændende og interessant, 
ja faktisk epokegørende. Men det 
er ikke noget, jeg ved , og det er der 
heller ingen andre videnskabeligt 
indstillede mennesker, amatører 
som videnskabsmænd, der gør! 

Nogle påstår, at "sandheden er 
derude”. Min påstand er, at jeg ved 
personligt at interviewe fx sovje¬ 
tiske kosmonauter, når lejligheden 
byder sig, om deres kendskab til 
ufo-fænomener, så bidrager jeg 
med en lille brik til "sandheden”. 

Og hvorfor skulle jeg ikke tro på, 
hvad en sådan kosmonaut fortæller? 
Skulle jeg så hellere tro på andre, 
der måtte påstå, at han naturligvis 
tilbageholder sandheden? 

Efter en helsides artikel om 
ufoer i Fyns Amts Avis den 19. 
juni i år blev journalisten telefonisk 
komplimenteret med den gode arti¬ 
kel af et medlem fra en anden dansk 
ufo-organisation. Vedkommende be¬ 
klagede samtidig, at artiklen drejede 


AF 

OLE HENNINGSEN 


► 

Fortsættes 
på bagsiden 

Ufoer over Mexico? 


Den 11. maj 2004 fandt medierne de store overskrifter frem for at bringe 
historien om, at et mexicansk militærfly under en rutinepatrulje havde 
filmet 11 ufoer, og at det mexicanske forsvarsministerium under forsvars¬ 
minister general Clemente Vega Garcia - øverstbefalende for de væbnede 
styrker - foretog det usædvanlige skridt officielt at bekræfte hændelsen. 
Pressekonferencen blev holdt på Hotel Sevilla Palace i Mexico City, og de 
internationale medier var inviteret. 


AF KIM MØLLER 
HANSEN 



Lysklumper flyver gennem skydækket over Mexico. De fire fotos er taget med infra¬ 
rødt kamera og viser således ikke selve objekterne, men varmekilderne. De offent¬ 
liggjorte filmklip (vist bl.a. på TV2 den 12. maj 2004 - ligesom et videoklip kan ses 
på www.ufo.dk) er ret forvirrende og usammenhængende. Noget ser ud til at være - 
taget med håndholdt kamera - andet med ” fast ” kamera. 


Den 12. maj om morgenen skabte 
nyheden overskrifter i danske avi¬ 
ser. SUFOI blev i den forbindelse 
kontaktet af P3, som ville vide, om 
dette var en kæmpestor begivenhed 
set med en ufo-forenings øjne. I et 
direkte telefoninterview på P3 kl. 
16.16 den 12. maj kunne jeg som 
formand for SUFOI give den første 
vurdering af nyheden på baggrund 
af de informationer, der på davæ¬ 
rende tidspunkt var tilgængelig via 
intemettet. 

Min vurdering til P3 var, at det 
selvfølgelig var opsigtsvækkende, 
at det mexicanske flyvevåben of¬ 
fentliggjorde en videooptagelse 
af mystiske lys og tilsyneladende 
indrømmede, at flyvevåbnet ikke 
vidste, hvad det havde filmet og 
samtidig registreret på radar. 

Jeg understregede også, at det 
endnu var for tidligt at sige noget 
afgørende om selve hændelsen, 
da de faktuelle oplysninger var alt 
for få og forvirrende på det pågæl¬ 
dende tidspunkt. Der var bl.a. tvivl 
om selve observationstidspunktet. 
Danske medier opgav 25. marts 
2004 som observationsdato, medens 
udenlandske netmedier angav 5. 
marts (som senere har vist sig at 
være den korrekte dato). Desuden 
fremgik det ikke af de forhånden¬ 
værende informationer, om pilo¬ 
terne faktisk så nogen af objekterne 
på himlen, samtidig med at objek¬ 
terne blev registreret på radar (dvs. 
en såkaldt radar-visuel observation). 

Sidst i P3-indslaget understre¬ 
gede jeg, er den største svaghed ved 
denne tilsyneladende sensationelle 
historie, nok er, at den stammer 
fra den mexicanske tv-journalist 
Jaime Maussan, der på en presse¬ 
konference afholdt tidligere på ugen 
havde vist pressen en 15-minutters 
videooptagelse. 

Jaime Maussan har igennem 
årene lanceret nogle tvivlsomme 


ufo-historier, som desværre svækker 
hans troværdighed. Fx sendte han 
i 1997 et filmklip ud på internettet 
af et stort fartøj, der ved højlys dag 
overflyver Mexico City. Objektet 
passerer tæt forbi højhuse, men blev 
kun set af få mennesker i en by med 
20 mio. indbyggere! Optagelsen 
lugter langt væk af svindel, hvilket 
Flemming Rasmussen redegjorde 
for i en artikel i UFO-N yt nr. 1, 

1999. 

Mexico-optagelserne har for 
længst forladt mediernes rampelys, 
men på internettet er der siden 12. 
maj skrevet mangt og meget om 
optagelserne. I nærværende artikel 
samler vi de mange tråde og gør 
status over sagen. 

SUFOIs opfattelse af sagen har 
ikke ændret sig siden 12. maj. Vi 


er åbne, men kritiske. Optagel¬ 
serne er interessante, men ikke 
sensationelle. Vi ser frem til, at de 
mexicanske myndigheder frigiver 
hele den uredigerede filmopta¬ 
gelse, vidneudsagn, radardata 
m.m., så det bliver muligt for an¬ 
dre end Jaime Maussan at studere 
kildematerialet og drage egne kon¬ 
klusioner. 

Pressemeddelelsen fra 
Jaime Maussan 


Den 20. april 2004 blev Jaime 
Maussan kontaktet af en højtstå¬ 
ende officer fra forsvarsministeriet 
angående et privat møde, hvor man 
skulle tale om et meget vigtigt 
emne. 

Den følgende dag mødte Maus- 

san forsvarsminister general 
Clemente Vega Garcia og hans 
nærmeste medarbejdere. På mødet 
fik Maussan oplysninger om hæn¬ 
delsen, der fandt sted den 5. marts 
2004 i luftrummet over C i udad del 
Carmen, Campeche, hvor et af fly¬ 
vevåbnets Merlin C26A to-motores 
fly var på rutineflyvning for at finde 
narkosmuglere under en anti-narko- 
operation. 

Merlin C26A-flyet var udstyret 
med avanceret digitaludstyr til at 
registrere og filme alle aktiviteter 
under operationen. Meget føl¬ 
somme detektorer som en FLIR 
STAR ZAPPHIR II og en RADAR 
AN/PS 143 BRAVO VICTOR 3 
blev betjent af den veluddannede 
besætning om bord på flyet, og alle 
operationer blev filmet både i det 
synlige og i det infrarøde spektrum. 
Flyet var under kommando af major 
Magdaleno Jasso Nunez. 

Flir-operatør var løjtnant Mario 
Adrian Våzquez, og radar-opera¬ 
tør var løjtnant German Ramirez 
- begge fra Fly-eskadrille 501. 

Flyet var alene udstyret til at 
foretage overvågningsopgaver og 
ikke til kamp- og krigsopgaver. Be¬ 
sætningens opgave var at opdage og 
identificere narkohandlerfly og øje¬ 
blikkelig rapportere til basen, hvor 
jagerfly så skulle sendes op for at 
fange narkosmugleme. 

Kl. ca. 17.00 registrerede Mer¬ 
lin C26A’eren ukendt ”trafik” i 
luftrummet 3.500 m over Ciudad 
del Carmen, Campeche, og da det 
kunne være et narkosmuglerfly, 
foretog major Magdaleno Jasso en 
manøvre for at komme nærmere på 
den ukendte ”trafik” og filme målet 
med flyets udstyr. 

På samme tidspunkt rapporte¬ 
rede major Jasso via radioen til 
basen, at man havde registreret en 
mulig mistænkt og bad om, at et 
jagerfly blev gjort klar. RADAR 


AN/PS 143 BRAVO VICTOR 3 re¬ 
gistrerede den ukendte ”trafik”, og 
FLIR STAR ZAPPHIR II filmede 
objektet i det infrarøde spektrum. 

Da Merlin C26A’eren forsøgte at 
nærme sig den ukendte ”trafik” for 
at foretage en visuel identifikation, 
foretog det ukendte objekt en over¬ 
raskende manøvre og fløj bort med 
utrolig høj hastighed. 

På dette tidspunkt forsøgte major 
Jasso at forfølge målet, men det var 
for hurtigt. Alt dette blev filmet af 
FLIR, og radiokommunikationen 
med basen, hvor det ukendte ob¬ 
jekts manøvre blev beskrevet, blev 
optaget. C26A havde endnu ikke 
fået visual kontakt med det ukendte 
objekt. Der gik dog ikke lang tid, 
før det ukendte objekt pludselig 
returnerede og begyndte at forfølge 
Merlin C26A’eren - en overra¬ 
skende situation. 

Dette blev registreret af RADAR 
og FLIR, mens besætningen om 
bord forsøgte at få visuel kontakt 
med den uidentificerede ”trafik”, 
der nu forfulgte dem. I løbet af få 
sekunder registrerede udstyret ikke 
blot én ukendt ”trafik”, men to der 
forfulgte dem. 

Billeder på både RADAR og 
FLIR var klare og tydelige. Men 
hverken piloten eller resten af be¬ 
sætningen kunne få visuel kontakt 
med de to forfølgere, hvilket øgede 
spændingen i denne forvirrende 
situation. Major Magdaleno Jasso 
rapporterede til basen om hændel¬ 
sen, om hvordan tingene udviklede 
sig. Han videregav alle de dataljer, 
som udstyret registrerede, samtidig 
med at man forsøgte at få visuel 
kontakt med de ukendte. FLIR 
filmede stadig de to ukendtes bevæ¬ 
gelser i det infrarøde spektrum. De 
holdt deres afstand til C26A’eren, 
mens de stadig fulgte efter den. Be¬ 
sætningen om bord på Merlin C26A 
blev forvirret, da de så billederne 


Obseiyationsstedet - Ciudad del Carmen . 
Campeche. 

(Kort: Henrik Klinge Pedersen) 


på FLIR og RADAR, og spurgte 
sig selv, hvad det egentlig var, der 
foregik. 

Men den stressede situation, som 
C26A-besætningen befandt sig i, 
var kun begyndelsen på noget mere 
dramatisk, som skulle få oplevelsen 
til at ligne et rent mareridt. Der gik 
nogle minutter, mens det mexican¬ 
ske flyvevåbens Merlin C26A-be- 
sætning fortsat forsøgte at få visuel 
kontakt med de ukendte. På trods 
af, at både RADAR og FLIR klart 
og tydeligt viste begge uidentifi¬ 
cerede objekter, var man af ufor¬ 
klarlige årsager ikke i stand til at få 
visuel kontakt, selv om objekterne 
af og til kom tæt på. Det var under 
disse cirkelmanøvrer i forsøget på 
at identificere de to objekter, at der 
skete noget forbløffende. I løbet af 
meget kort tid dukkede der flere 
ukendte objekter op, og forvirringen 
blandt C26A-besætningen var total. 

RADAR og FLIR registrerede 
øjeblikkeligt tilstedeværelsen af ni 
nye objekter med samme størrelse 
og karakteristika, som helt uventet 
dukkede op, som om de kom lige 
ud af intet. 

Nu var det pludselig blevet 
meget farligt, så major Magdaleno 
Jasso rapporterede over radioen til 
basen, at den nye situation kræ¬ 
vede nye instrukser. Men det mest 
bizarre var, at selv om der var 11 
ukendte objekter tæt på dem, kunne 
besætningen stadig ikke se dem. 

Det var af en eller anden mærkelig 
grund ikke muligt at få visuel kon¬ 
takt med de ukendte objekter, hvil¬ 
ket aldrig var sket før for de meget 
erfarne mænd. Det højteknologiske 
udstyr og sensorerne løj ikke: Der 
var 11 mål med ukendte hensigter 
tæt på dem. 

Da forvirringen blandt C26A-be- 
sætningen var på sit højeste, foretog 
de ukendte objekter pludselig en 
manøvre og omringede flyet fra det ► 

mexicanske flyvevåben i en cirkel 
meget tæt på. RADAR og FLIR 
viste et billede af 1 1 objekter meget 
tæt på i en cirkelformation rundt 
om Merlin C26A’eren. Situationen 
kom fuldstændig ude af kontrol. 
Major Magdaleno Jasso rappor¬ 
terede til basen, at situationen for 
C26A nu var “rød alarm”, omringet 
af 11 mystiske, runde objekter ca¬ 
moufleret med en ukendt, avanceret 
teknologi, som forhindrede enhver 
visuel kontakt med dem. 

Major Jasso og resten af be¬ 
sætningen bevarede dog roen og 
arbejdede hurtigt med at registrere 
og filme enhver detalje af denne 
enestående hændelse. De arbejdede 
samvittighedsfuldt og gjorde deres 
pligt som erfarne militærpersoner. 
Da de nu var omringede af uidenti¬ 
ficerede objekter med ukendte hen¬ 
sigter, tog major Magdaleno Jasso 
den beslutning at slukke alle flyets 
lys og så se, hvad der ville ske. Be¬ 
sætningen oplevede en periode med 
uvished og spænding, mens FLIR 
tog billeder af de klare objekter, 
selv om det ikke var muligt at få vi¬ 
suel kontakt - øjeblikke med stilhed 
og uvished. 

C26A-besætningen fortsatte 
stille og roligt deres arbejde og 
dokumenterede enhver bevægelse, 
som de ukendte objekter foretog, 
mens major Jasso fortsat var i kon¬ 
takt med basen. Efter nogle meget 
stressende minutter forsvandt de 11 
objekter og afsluttede den underlige 
oplevelse, som besætningen fra Fly¬ 
eskadrille 501 lige havde haft. 

Merlin C26A’eren vendte sikkert 
tilbage til basen, og major Mag¬ 
daleno Jasso skrev en fuldstændig 
rapport om hændelsen sammen med 
C26A-besætningen. Forsvarsmini¬ 
steren læste major Jassos rapport 
og iværksatte en tilbundsgående 


undersøgelse, hvor alle elementer i 
sagen blev endevendt - erklæringer 
fra besætningen, billeder, målinger 
fra alt udstyret såvel som en komplet 
undersøgelse af meteorologiske data. 

Hændelsen blev taget meget al¬ 
vorligt af forsvarsministeriet, og ef¬ 
ter flere ugers undersøgelse beslut¬ 
tede general Clemente Vega Garcia 
at kontakte forsker og tv-joumalist 
Jaime Maussan med henblik på 
et samarbejde med en erfaren for¬ 
sker om den videre efterforskning 
af sagen. Den 22. april 2004 gav 
forsvarsminister general Clemente 
Vega Jaime Maussan en kopi af alle 
bånd og data indsamlet af Merlin 
C26A under hændelsen. Maussans 
forskerteam skulle så som ekstern 
samarbejdspartner foretage en me¬ 
get omhyggelig undersøgelse og 
analyse i et forsøg på at kaste lys 
over hændelsen den 5. marts 2004 
og om muligt afdække motiver og 
konsekvenser. 

General Vega såvel som hans 
stab var meget åbne og villige til at 
tale om sagen. De udviste også stor 
interesse for at få undersøgt, hvad 
der skete. General Vega gav Jaime 
Maussan lov til at interviewe Mer¬ 
lin C26A-besætningen uden nogen 
form for censur, så det senere var 
muligt at underrette den mexicanske 
befolkning - en historisk og overra¬ 
skende beslutning, som vil indlede 
en ny æra for gensidigt samarbejde 
mellem de mexicanske ufologer 
og militæret, et samarbejde baseret 
på respekt og interesse for at finde 
sandheden bag den intense ufo-ak¬ 
tivitet, som vi har oplevet i Mexico 
siden begyndelsen af den forbløf¬ 
fende mexicanske ufo-bølge helt 
tilbage til 11. juli 1991. 

Denne nye æra med samarbejde 
mellem mexicanske ufo-observa¬ 
tører, stjernekiggere, ufologer og 


vores militære styrker vil bane 
vejen foret helt nyt lovsystem, som 
kan tage højde for enhver hændelse 
med disse uidentificerede flyvende 
objekter, menigmand, kommercielle 
og militære fly osv., så vi kan lære 
og forstå, hvordan vi skal forholde 
os til virkeligheden. 

(Slut på pressemeddelelsen. 
Oversættelse: -for/kmh) 

Ufoer over Mexico 
- forklaringer? 


Mexicanske videnskabsfolk citeres 
for følgende forklaringer på hæn¬ 
delsen den 5. marts 2004: 

• “Sociedad Astronomica Urania” 

i Morelos-provinsen mener, at de 
mange objekter var vejrballoner. 

• Den mexicanske astronom José 
de la Herrån siger, at de var dele 
af en meteorit, som brændte op. 

• Rafael Navarro fra “Plasma 
Chemistry and Planetary Study 
Laboratory” på UNAM Institute 
of Nuclear Science har udtalt, at 
det højst sandsynligt drejer sig 
om en masse rumaffald (satel¬ 
litrester, raketrester m.m.), der 
brændte op i atmosfæren. 

• Julio Herrera, atomfysiker ved 
National Autonomous Univer- 
sity, siger, at de lysende kugler 
kunne være kuglelyn. 

Der er åbenlyse svagheder ved 
ovenstående forklaringer: Hvis disse 
objekter var usynlige for det men¬ 
neskelige øje (husk, at besætningen 
på intet tidspunkt så objekterne), 
hvordan kunne de så være vejrbal¬ 
loner? Er vejrballoner en så kraftig 
varmekilde, at de kan fremstå sorrr 
lyskugler på infrarød film? Hvorfor 
var besætningen ikke i stand til at se 
objekterne, hvis de virkelig var me¬ 
teorer, rumaffald eller kuglelyn? 

Den pt. måske bedste forklaring 
på hændelsen går på, at besætnin¬ 
gen på Merlin C26A’eren mødte en 
gruppe amerikanske stealth-fly (fx 
F-l 17A), som var på en lille udflugt 
i mexicansk luftrum. Det siges, at 
de nyeste stealth-fly er udstyret med 
specielle lyspaneler med infrarødt 
lys, som bruges, når de radar-usyn¬ 
lige fly er uden for fjendtligt flyter¬ 
ritorium og har behov for at blive 
set af fx et tankfly, når der skal 
tankes op i luften. 

James McGaha, pens. major 
fra det amerikanske flyvevåben, 
astronom og teknisk konsulent for 
CSICOP (den amerikanske skepti¬ 
kerorganisation), siger i det seneste 
nummer af ”Skeptical Inquirer” 
(July/August 2004): 

”Videooptagelserne giver os 7 
oplysninger: 

1. Objekterne bevæger sig i en ret 
linje. 

2. De flyver i omtrent samme højde 
som fly - 10.000 fod. 

3. De viser ingen tegn på lodret 
bevægelse. 

4. De bevæger sig med jævn ha¬ 
stighed - uden acceleration. 

5. Der optræder spejlbilleder. 

6. Afstandene er konstante i hver 
formation. 

7. Der er tale om lysende aftegnin¬ 
ger ude af fokus. 

Alle disse fakta stemmer overens 
med afbildninger skabt i kamerasy¬ 
stemet, fx reflekser, spejlbilleder el¬ 
ler ’støj’. Det er vigtigt at bemærke 
sig, at piloterne på intet tidspunkt 
så objekterne med det blotte øje 
- kun gennem det infrarøde kame¬ 
rasystem. Det er meget troligt, at 
de anvendte udstyret forkert, og at 
dette misbrug har skabt falske mål.” 

McGaha affærdiger også de 
skeptikere og videnskabsfolk, 
som har været for hurtigt ude med 
forklaringer, der ikke passer til de 
kendte fakta: 

”Der er ingen beviser på, at 
objekterne på videooptagelserne er 
rumskibe fra en anden verden. De 
latterlige påstande fra troende er 
såmænd slemme nok, men værre er 
det, at skeptikere og videnskabsfolk 
deltager i uberettigede spekulatio¬ 
ner. Det er uheldigt, at de har frem¬ 
sat erklæringer om, at der var tale 
om kuglelyn, ildkugler, meteorer 
og rumaffald. Dette er bare noget 
vrøvl. Disse himmelfænomener ek¬ 
sisterer slet ikke i så lang tid, som 
fænomenerne på videooptagelserne 
gjorde.” 



De to grupper af lys (lysene i hver 
gruppe bevarer samme afstand til hin¬ 
anden ) er helt ens og følger begge en ret 
linje på himlen. Seks ukendte objekter 
- eller to ens fly med samme lysføring? 



Nyhederne på 
TV2 bragte den 
12. maj et kort 
indslag om Me- 
xico-optagelserne. 
Man interviewede 
Ole J. Knudsen, 
planetarieleder 
på S ten o Museet i 
Arhus og tidligere 
mangeårigt medlem 
af SU FO Is repræ¬ 
sentantskab. Ole 
J. Knudsen mente, 
at de to grupper 
lys var ens, og 
konl ude rede, at der 
var tale om et "fly 
under usædvanlige 
forhold - måske ” 
(Foto: Kim Møller 
Flansen) 



Tre stealth-fly i 
formation: En B- 
2 Spirit bomber 
fulgt af to F-l 17 
Nighthawks. 
Krænkede ameri¬ 
kanske stealth-fly 
mexicansk luftrum i 
marts 2004? 

(Foto: USAF) 


Snydt af varmluftballoner? 


Australieren Barry Taylor er en 
flittig bruger af sit videokamera 
(Sony CCD TR511E, derbl.a. 
har en infrarød funktion) og har 
igennem mange år selv optaget en 
lang række kendte og uidentifi¬ 
cerede himmelfænomener. Barry 
Taylor har sammenlignet stills fra 
Mexico-optagelseme med egne 
videooptagelser af hjemmelavede 
varmlufballoner fremstillet af sorte, 
plasticskraldeposer. Og Taylor er 
ikke i tvivl: Objekterne på Mexico- 
optagelserne er varmluftballoner! 

Barry Taylor har erfaring for, at 
sådanne hjemmelavede varmluft¬ 
balloner kan nå en højde på over 
11.000 fod betinget af lufthastig¬ 
hed og varmluftlag, og afhængig 
af "brændstof mængden” kan der 
komme opdrift fra brænderen i 45 
minutter. Ballonernes overflade er 


stor nok til at blive registreret på 
radar, ligesom de ofte består af et 
ståltrådsskelet. 



Still fra Mexico-optagelseme med to 
” objekter ” på. Under hvert objekt ses 
endnu et lysten varme-kilde. De to 
” klatter ” kan tolkes som lysreflekser i 
kameraet, men Barry Taylor mener, at 
det drejer sig om brænderne under de 
to balloner. 


► 

Her er det samme stillbillede (fra side 
7) billedbehandlet af Barry Taylor, 
der gør opmærksom på, at den mørke 
"kegle” over hvert objekt viser, at der 
stiger varme op. Videooptagelser af 
varmluftballoner viser samme fænomen. 
(Foto: Barry Taylor) 

Hvad er Jaime Maussans rolle? 


Mange ufointeresserede verden over 
undrer sig over, at flyvevåbnet har 
overdraget de vigtige filmoptagel¬ 
ser til en udenforstående person, 
nemlig tv-journalisten Jaime Maus- 
san. Han er kendt for mange tv¬ 
udsendelser om ufoer og mystiske 
fænomener og for at være en ivrig 
fortaler for ufoernes ikke-jordiske 
eksistens. Flere advarer om, at 
overdragelsen af filmen til Maussan 
er et bevidst forsøg på at skjule fil¬ 
mens virkelige baggrund. Hvis der 
i virkeligheden er tale om en kræn¬ 
kelse af luftrummet af en fremmed 
magt (USA), kan opmærksomheden 


bortledes og offentligheden vild¬ 
ledes ved at overdrage materialet 
til en kendt rumskibstilhænger, der 
via sin evne til at bruge medierne 
kan markedsføre en ”ufoer-er-lig- 
med-rumskibe-teori” - der ikke er 
så sprængfarligt et emne som fx 
spionerende amerikanske fly i me¬ 
xicansk luftrum. 

SUFOI hører gerne fra læsere, der 
har afgørende nyt om de mexican¬ 
ske videooptagelser. 


Sammensat stillbillede fra en film op¬ 
taget i Mexico City den 6. august 1997. 
Filmen varer i alt ca. 30 sekunder og 
blev lagt ud på internettet den /. ok¬ 
tober 1997 af Jaime Maussan som en 
ægte optagelse af et ufo. 



Jaime Maussan er vært for tv-serien 
“Los Grandes Miste rios del tercer 
Milenio” (Det 3. Artusindes Største My¬ 
sterier), der sendes på den mexicanske 
tv-station Multimedios Television. Her 
ses Maussan på pressekonferencen for 
Mexico-optagelserne. 

(Foto: Kim Møller Hansen) 



Danske rapporter - 1. halvår 


2004 


SUFOI modtager fortsat mange indberetninger om observationer. De fleste 
kommer ind via vores hjemmeside (www.ufo.dk). Begrænsede ressourcer 
forhindrer os imidlertid i at foretage en egentlig behandling og under¬ 
søgelse af rapporterne - omend enkelte udvalgte sager bliver undersøgt 
nærmere. 


AF TOKE 
HAUNSTRUP 


I det forgangne halvår (januar-juni 
2004) har det især været planeten 
Venus og flere meteorer, som har 
spillet danske observatører et puds. 
Venus har gennem det meste af vin¬ 
teren og foråret stået på den vestlige 
aftenhimmel, og det har givet an¬ 
ledning til en del indberetninger fra 
observatører, som har studset over 
dette iøjnefaldende lys. 

Men også meteorer har været på 
spil flere gange. Den 21. april over- 
raskedes mange morgenfriske dan¬ 
skere af et særlig lyskraftigt meteor 
-en såkaldt ildkugle. 


Ildkugle over Nordsøen 


Onsdag den 21. april 2004 omkring 
kl. 04.35 var Mols-linjens færge 
Maren Mols under indsejling til 
Århus havn, da et sælsomt syn vi¬ 
ste sig på den mørke nattehimmel. 
Fænomenet blev bl.a. iagttaget af 
skibsføreren om bord på Maren 
Mols , som i sin indberetning til 
SUFOI fortæller: 

”Under indsejling til Århus med 
færgen Maren Mols blev jeg plud¬ 
selig opmærksom på et kometlig¬ 
nende lysfænomen (en kugle med 


en hale der spidsede til), der bevæ¬ 
gede sig fra nord mod syd lavt inde 
over byens lys. Da fænomenet var 
over den sydlige del af Århus, så 
det ud, som om det delte sig og blev 
til to, hvorefter det forsvandt over/ 
bag Marselisskoven. Min første 
indskydelse var, at det kunne være 
et tomotores jagerfly, som man så 
skråt agterind. Hvorvidt fænomenet 
var over Århus eller længere vestpå, 
kan jeg ikke afgøre.” 

Skibsføreren på Maren Mols var 
ikke den eneste, som iagttog dette 
mærkelige fænomen. SUFOI mod- 

tog også indberetninger om obser¬ 
vationer gjort fra Sjælland og Århus 
by. Alle observatører havde iagtta¬ 
get fænomenet i en vestlig retning, 
og den store geografiske spredning 
antydede, at der måtte være tale om 
et fænomen, som befandt sig i stor 
højde og i betydelig afstand fra ob¬ 
servatørerne. 

To falckreddere kom kørende på 
vejen mellem Holbæk og Kalund¬ 
borg (i retning af Kalundborg), da 
de observerede fænomenet. Den ene 
af falckredderne fortæller: 

”Min makker og jeg observerer 
på samme tid en meget grøn og 
lysende kugle med en hale af gni¬ 
ster! Genstanden virker meget stor, 
set fra vores vinkel. Efter ca. 7 til 
10 sekunder deler emnet sig i to, 
hvorefter den accelererer og bliver 
utydelig eller ligesom slukker. Både 
min makker og jeg er meget tavse 
- og der skal ellers noget til! Vi rea¬ 
gerer først, da emnet er væk, med 
nærmest i kor at sige ’hvad fanden 
var det?’” 

Som de fremgår af citaterne 
ovenfor, er observatørerne stort set 
enige om beskrivelsen af fænome¬ 
nets udseende og bevægelsesmåde. 
Vi har imidlertid også modtaget en 
indberetning fra en pædagogmed¬ 
hjælper fra Køge. Han mente at 
kunne iagttage ikke blot et lys med 
en ildhale, men også et egentligt 
objekt. Rapportøren, en ung mand, 
beretter således: 

”Selve objektet var mørkt og 
ikke til at identificere, men det 
havde et grønligt lys, nærmest som 
en lanterne på et skib (det lyste me¬ 
get skarpt og ikke som et meteor). 

I det, der kan kaldes forenden og 
bagved, var der et gullig-orange- 
grønligt ’ flammeformet’ lys (som 
fra en jetmotor).” 

Det viste sig efterfølgende, at 
det var en ildkugle, som var blevet 
observeret. Det er derfor bemær¬ 
kelsesværdigt, at pædagogmedhjæl¬ 
peren fra Køge mente at kunne se 
et ’Ynørkt objekt med lanterner”. 
Ildkugler fremkommer, når større 
partikler fra verdensrummet trænger 
ind i jordens atmosfære - der er 
derfor ikke noget egentligt ”objekt”, 
men blot et enkelt (eller en sam¬ 
ling) af lys med ”ildhale”. Imidler¬ 
tid ser vi ofte, i de indberetninger vi 
modtager, at observatører fortolker 
grupper af lys som ”sammenhæn- 
gende”, hvilket nogen gange giver 
anledning til, at man oplever en 
gruppe af lys som ”punkter” på et 
egentligt objekt. 

Også Tycho Brahe Planetarium 


modtog indberetninger om ildkug¬ 
len, og planetariets medarbejder 
Michael J. D. Linden-Vørnle skrev 
følgende omtale af observatio¬ 
nerne på planetariets hjemmeside 
(www.tycho.dk): 

”Ildkuglen, der blev iagttaget fra 
bl.a. København, Rømø, Als, Århus 
og Roskilde, kunne ses i flere se¬ 
kunder, mens den bevægede sig fra 
nordvest mod sydvest. Ud fra ob¬ 
servationer, der indtil nu er indkom¬ 
met, vurderes det, at meteoret har 
bevæget sig hen over Nordsøen. Det 
er derfor ikke sandsynligt, at even¬ 
tuelle rester af det indtrængende 
objekt er faldet ned i Danmark.” 

Vi har i løbet af det første halvår 
af 2004 modtaget flere indberetnin¬ 
ger om ældre observationer, som vi 
ikke haft mulighed forat undersøge 
nærmere: 

Rødovre 1971 


Denne beretning kommer fra en nu 
48-årig pedel bosiddende i Køben¬ 
havn. Helt tilbage i 1971 havde han 
en oplevelse: 

”Jeg var 14 år i 1971 og var på 
dette tidspunkt meget interesseret 
i flyvemaskiner (hvilken 14-årig 
knægt er ikke det!). Jeg var med 
mine forældre ude og besøge min 
morfar, som havde et hus på Lucer¬ 
nevej i Rødovre. Indflyvningsruten 
til Kastrup lufthavn gik næsten hen 
over min morfars hus, så det var jo 
spændende at stå og betragte de for¬ 
skellige flytyper, som kom henover. 

Den dag i september var der som 
sædvanlig trafik i luften. Det var en 
typisk efterårsdag med overskyet 
vejr, og jeg lægger mærke til, at der 
er en Fokker Friendship (tomotores 
indenrigsfly med turbopropel) 
under indflyvning med landingshju¬ 
lene udslået. Flyet kommer fra ret¬ 
ning Ballerup og er vel cirka 3-400 
meter oppe. Da det er næsten ud for 
mig, kommer der et ekstremt hurtigt 
flyvende objekt i en buet bane oppe 
fra skyerne og lægger sig cirka 10 
meter bag halen på flyet i samme 
hastighed som flyet. Det så ud, 
som om det kom med 2.000 km/t 
og standsede op i samme hastighed 
som flyet i en brøkdel af et sekund! 

Faconen på objektet var pærefor¬ 
met, og det fløj med den brede ende 
forrest. Farven var matsort/metal. 
Det havde ingen vinger, men lig¬ 
nede grangiveligt en pære, som var 
malet sort - der var ingen lyd bort¬ 
set fra flymotorerne. 

Ved at sammenligne med stør¬ 
relsen på flyet vil jeg mene, at det 


havde en størrelse på cirka 8 meters 
længde og 4-5 meter bredt. Det fløj 
i samme hastighed som flyet i 25- 
30 sekunder, hvorefter det ligesom 
'standsede’ op og med en utrolig 
hastighed (jeg kunne næsten ikke se 
det, så stærkt gik det) forsvandt op i 
en bue i skyerne igen. 

Jeg var helt lamslået og løb ind 
til min mor og far og råbte: ’Jeg 
har lige set en flyvende tallerken’. 
Deres svar var selvfølgelig: ’den er 
god med dig knægt, du har vist for 
meget fantasi’.” 

Sorø 2000 


I marts 2000 observerede en nu 
40-årig lærer et fænomen fra en 
gård ved Sorø. I indberetningen til 
SUFOI fortæller han: 

”På tidspunktet for observatio¬ 
nen boede jeg på en fredet gård ved 
Sorø og stod ofte og røg en smøg 
ved den 400 meter lange indkørsel. 

Fra dette sted havde jeg om natten 
vænnet mig til at se de forbipas¬ 
serende bilers skarpe lys, når de 
kom over bakken ved Susåen med 
retning fra Næstved til Susåen. 

Ejendommen har fri udsigt ned til 
Susåen modsyd, til Næstvedvej 
over nabogårdens marker mod vest 
og skoven, som grænser op til ejen¬ 
dommen, mod øst. På det tidspunkt 
havde naboen en granplantage på 
nordsiden. Udover bilernes lys og 
husets belysning var der ingen be¬ 
lysning fra hverken vejen eller de 
nærliggende byer. Jeg mindes heller 
ikke, at Månen var synlig den nat. 

Pludselig bliver jeg blændet af 
et meget kraftigt, hvidt lys, som 
jeg først antager for at være fra det 
lange lys på en bil på vej op ad ind¬ 
kørslen. Jeg erindrer tydeligt min 
undren over, hvem der kunne finde 
på at besøge os uanmeldt så sent 
på dagen. Lyset blev meget hurtigt 
kraftigere, end noget jeg havde set 
tidligere. Det forekom mig under¬ 
ligt, at jeg stadig kun kunne se en 
lyskilde og ikke to. ’Mon det ene 
lys er i uorden?’ tænkte jeg. 

Lyset voksede ikke blot i inten¬ 
sitet, men spredte sig nu til en hori¬ 
sontal synsvinkel på måske 90 gra¬ 
der, hvor det først kun havde været 
et punkt. Først da jeg bemærkede, 
at lyskilden steg opad i stedet forat 
følge den lange indkørsel, gik det 
op for mig, at der var noget særligt 
på spil. Fra en højde på 0 grader 
steg lyskilden til ca. 45 grader. 

Så gik lyset ud, så brat som 
det kom til syne. Der gik nogle 
sekunder, inden mine øjne kunne ► 

OLE HENNINGSEN 


tyde noget i mørket. Det, jeg nu så, 
var en mærkelig, diffus belysning 
- samme sted som det kraftige lys 
gik ud. I denne diffuse belysning så 
jeg en oval genstand som badedes 
i et svagt, lysegrønt lys. Lyset kom 
ikke fra den ovale genstand i luften. 
Det virkede nærmere, som om det 
kom fra den omgivende luft! Jeg 
råbte og skreg til min kæreste, som 
var inde i stuen, om at hun skulle 
skynde sig ud. Der var nu måske 
gået et minut, fra det tidspunkt hvor 
lyset ”tændte”. Mit blik forlod ikke 
den ovale, svævende og stille gen¬ 
stand. Jeg kunne endda tyde flere 
forskellige rektangulære zoner på 
den ovale flade, som fyldte en stor 
del af mit synsfelt. (...) Lad mig 
tilføje, at min kæreste ikke blev no¬ 
get vidne til dette, og hun tog hele 
historien som en spøg (hun sagde 
dog, at hun havde ringet til Værløse 
Lufthavn for at høre, om andre 
havde ringet noget lignende ind). 

Mine børn og min nuværende 
veninde har senere fået min be¬ 


retning. Ellers har jeg ikke fortalt 
nogen om denne episode. Det har 
dog ændret mit syn på tilværelsen 
lige siden.” 

Arrissegles 2004 


Til sidst en beretning om en obser¬ 
vation af nyere dato. Observatøren, 
der er chauffør og 53 år, befandt sig 
på observationstidspunktet (den 31. 
januar 2004 kl. 03.45) i en sovebus 
på vej til Frankrig. Han fortæller: 

”Som chauffør på en sovebus 
til Frankrig i Schweiz var jeg mel¬ 
lem Bem og Lusanne vidne til et 
mærkeligt fænomen - det blev det 
i hvert fald. Til højre for bussen så 
jeg to lys. Dette bed jeg ikke nær¬ 
mere mærke i, idet jeg troede, at 
det var en lyskaster, hvilket bruges 
meget i Schweiz. Men pludselig 
var det ene lys, der havde form og 
størrelse som en tallerken, uden for 
højre fordør, og uden at man kunne 
se den flytte sig, var den lige plud¬ 
selig til højre for bussens forrude. 


Jeg troede sikkert stadig, at det var 
en lyskaster. 

Jeg kørte igennem en tunnel, 
og ude igen var fænomenet stadig 
med. Nu rejste nakkehårene sig, 
må jeg nok ærligt indrømme. Her 
var noget, jeg aldrig havde oplevet 
før. Fænomenet blev ved med at 
følge bussen - snart ude ved højre 
fordør, snart oppe til højre ved for¬ 
ruden. Jeg kørte nu igennem en 3 
km lang, oplyst tunnel. Da jeg kom 
ud igen, var fænomenet der stadig. 
Her blev det yderligere ca. 3-4 km, 
hvorefter det forsvandt bagud ved 
højre fordør. Herefter så jeg det 
ikke mere. 

Det var meget koldt på det på¬ 
gældende tidspunkt. Farven var, 
som hvis man sender en lyskegle op 
på nogle grå skyer.” 

□ 


Hjem fra ferie med ufo-foto? 


Læsernes indsendte ufo-fotos kan ikke altid forklares, så UFO-Nyt efterly¬ 
ser fortsat læsernes fotografier af mystiske ting. 


Feriefoto fra Østrig 


”Hej SUFOI.... 

Øhhh... Jeg ved ikke rigtig, hvad 
jeg skal skrive, for jeg ved heller 
ikke, om det er jer, jeg skal kon¬ 
takte angående dette.” 

Sådan indledte 15-årige Jan¬ 
nie den 16. juni 2004 sin e-mail til 
SUFOI og fortsatte bl.a.: 

”Min familie og jeg har været 
på ferie i år. Vi skulle til Ungarn, 
og vi kørte i minibus derned. For at 
køre derned skulle vi køre gennem 
Østrig. Min stedmor havde taget 
vores nye fancy digitalkamera med, 
og hun sad og tog en masse billeder 
ud gennem forruden af de mange 
bjerge osv. Et par uger efter vi er 
kommet hjem, lægger vi billederne 
ind på computeren. 

Der er en masse billeder, men ét 
af dem skiller sig ud fra de andre. 
Oppe i det ene hjørne af billedet 
kan vi se noget, der er formet som 
en cd, men det kan det jo ikke være. 
Vi kigger nærmere på det ved at 


zoome ind med 400% (mere kan 
den ikke zoome). Vi er ikke naive 
eller noget, men vi kan ikke se, at 
det kan være andet end et uidentifi¬ 
ceret flyvende objekt! 


Jeg syntes bare, at det kunne 
være spændende, og så jeg vil gerne 
have svar på, om det er en UFO el= 
ler om det er noget fake! 

Fugl på færde? 


Ved blot at kigge på det modtagne 
billede var det redaktørens og 
undertegnedes første indskydelse, 
at det meget troligt kunne være 
en fugl, der var kommet med på 
billedet, og det var da også den 
konklusion, som en af UFO-Mails 
læsere, Dan Frederiksen, hælder til 
som mulighed. Han gør samtidig 
opmærksom på, at der ikke er tegn 
på kunstigt frembragte elementer. 
Der er heller ikke tale om optisk 
illusion. 

Dan Frederiksen fremhæver 
også, at aftegningen på billedet for¬ 
mentlig er ret tæt på med baggrund 
i, at den er sort, og der er en diset 
atmosfære. Havde den været ude 
ved bjergtoppen, ville aftegningen i 
det mørkeste være af samme farve 
som det mørkeste på bjerget. Jo 
længere væk, jo mere atmosfærisk 
farvet og diset (uskarp). Den virker 
derfor til at være relativt tæt ved. 

”Man kunne forestille sig en 
fugl i en akavet stilling, om end jeg 
ikke kan afgøre hvilken stilling og 
dermed genkende aftegningen som 
en fugl,” siger Dan Frederiksen, og 
fortsætter: 

”’Røgstriben’ kan være tilfældigt 
sammenfald med en plettet skyfor¬ 
mation bag motivet. Der kan ikke 
konkluderes hverken for eller imod 
’UFO’, men jeg hælder til en fugl 
som årsag. Som typisk er motivet 


meget lille, og informationen deri 
ikke nok til en klar afgørelse,” slut¬ 
ter Dan Frederiksen. 

Stenslag i forruden? 

SUFOIs fotokonsulent Hans Bødker 
kom med et overraskende bud på, 
hvad den lille genstand kunne tæn¬ 
kes at være: 

”Der er for mig ingen tvivl om, 
at det fotograferede objekt er et 
stenslag i bilens forrude med deraf 
følgende lysbrydning, der danner 
det CD-formede objekt. Det må 
kunne efterprøves ved at se på bi¬ 
lens forrude,” siger Hans Bødker 
og tilføjer, at billedet efter de inde¬ 
holdte data er taget med et NIKON 
digitalkamera model E2500. 

”Stenslag er et godt bud, jeg ikke 
havde tænkt på,” siger Dan Frede¬ 
riksen til denne løsning og påpeger, 
at digitale kameraer har kunstig for¬ 
stærkning af kontrast og ’edge en- 
hancement’. Han mener endvidere, 
at fx den hvide linje på ’objektets’ 
højre side er en digital effekt, og 
altså ikke noget der var i motivet i 
virkeligheden. 

”Det er desværre udbredt blandt 
fabrikanter og kan ødelægge små 
motiver, som det omtalte her. Det 
kan altså se mere eller mindre glas- 
agtigt ud af forkerte årsager,” tilfø¬ 
jer Dan Frederiksen. 

Men et stenslag på forruden ville 
jo være nemt at efterkontrollere. 


Kender du fotografen? 

Her løber vi dog ind i et praktisk 
problem. Det viser sig nemlig, at vi 
desværre ikke kan komme i forbin¬ 
delse med fotografen igen, da den 
anvendte e-mail adresse ikke kan 
bruges. Så kender læserne 15-årige 
Jannie eller evt. Birgit Skov, der har 
været på ferie i Østrig og Ungarn 
i år, så vil vi meget gerne i forbin¬ 
delse med dem for at kunne komme 
videre med sagen. 

Vanddråbe på ruden? 

En af læserne af SUFOIs UFO- 
Mail (man kan tilmelde sig gratis 
og uforpligtende på adressen: 
www.ufo.dk) har efterfølgende gjort 
opmærksom på, at der muligvis 
kunne være tale om en regndråbe på 
bilens forrude. En sådan regndråbe 
danner en linse, som så kan afspejle 
landskabet på hovedet. Læseren 
mener så, at der måske kunne være 
tale om en spejling af instrument¬ 
brættet i bilen. 

Dette har også været overvejet, 
men det er min umiddelbare vurde¬ 
ring, at spejlingseffekten i en vand¬ 
dråbe ville have vendt den mørke 
del af aftegningen op mod venstre 
i stedet for - som på billedet - op 
mod højre. Men vi hører da også 
gerne UFO-Nyts læsere om et bud 
på den ejendommelige aftegning på 
billedet fra Østrig. □ 



På det originale 
foto fra Østrig ses 
det lille mystiske 
objekt øverst i ven¬ 
stre hjørne. Bille¬ 
det er taget ud gen¬ 
nem forruden på 
en minibus på en 
motorvej i Østrig, 
sommeren 2004. 

En sag fra Storbritannien viser, at der kan være en forbindelse mellem MIB 
(Men in Black), militæret og efterretningstjenesterne. 



Om aftenen den 30. august 1962 
skulle livet ændre sig drastisk for 
Anne Henson. 

”På det tidspunkt, hvor det skete,” 
erindrer Henson, ”boede jeg på en 
gård og gik stadig i skole. Jeg var 
16 år dengang. For nogle år siden 
flyttede jeg faktisk sammen med min 
familie tilbage og har nu en plante¬ 
skole her. 

Det var midt om natten, og et el¬ 
ler andet må have vækket mig, for 
jeg satte mig op i sengen, og gennem 
vinduet så jeg noget, der lignede en 
lyskugle på himlen. Fra mit værelse 
kunne jeg se Brendon Hilis. Kuglen 
så ud til at skifte farve fra rød til 
grøn til gul, og jeg kunne se en cir¬ 
kel bestående af lysstråler komme 
fra den. 

Jeg troede først, at det var en 
stjerne, men den bevægede sig. Så 
troede jeg, at det var en helikopter 
eller noget lignende, men den var 
fuldstændig lydløs. Så begyndte den 
at bevæge sig frem og tilbage og fra 
venstre mod højre. Jeg blev meget 
fascineret på grund af dens hurtige 
og pludselige bevægelser. Men det 
var lysenes farve, der i første om¬ 
gang tiltrak mig. De var meget klare. 
Den kom imod mig meget hurtigt. 

Så ud til at blive større, så trak den 
sig tilbage og bevægede sig til siden 
med moderat fart. Men den indtog 
hver gang sin oprindelige position 
lige over bakkerne. 

Observationen varede omkring en 
time. Så trak lyset sig langsomt til¬ 
bage, til det kun var en lille lysprik. 
Jeg lagde mig til at sove, men den 
næste nat spekulerede jeg på, om 
lyset ville dukke op igen. Det gjorde 
det. Det skete nogle gange, og jeg så 
det, når vejret var klart om natten. 

Skal jeg være ærlig,” siger Hen¬ 
son med humor i stemmen, ”blev 
jeg helt familiær med det. Jeg var 
ikke bange for det, og selv om det 
kom tæt på vores gård, kom det al¬ 
ligevel ikke for tæt på. Da jeg havde 
set det nogle gange, besluttede jeg 
at få fat i et kompas og noget mil¬ 
limeterpapir, så jeg kunne indtegne 
dets position, for det pirrede min 
nysgerrighed. Jeg tænkte: ’Dette er 
noget specielt’.” 

Men da Henson gik til myndig¬ 


hederne, kom der virkelig gang i 
sagerne. 

”Da jeg havde set lyset nogle 
gange og nedtegnet dets bevægel¬ 
ser, kontaktede jeg flyvebasen RAF 
Chivenor. Jeg fortalte dem, hvad jeg 
havde set, og så fik jeg et brev, hvor 
der stod, at man ville se på min hen¬ 
vendelse. Så dukkede denne fyr op i 
mit hjem. 

Den første gang, han kom, var en 
aften. Han trillede langsomt ind på 
gårdspladsen i denne gamle, sorte bil. 
Da han kom ind i huset, bar han et 
sort sæt tøj og et sort slips. Jeg fore¬ 
stiller mig, at han var sidst i 30’eme, 
og jeg var meget skuffet over, at han 
ikke bar uniform. Han sagde, at han 
var Royal Air Force officer, og selv¬ 
følgelig tog jeg ham for at være en 
sådan. For mig var han en autoritet. 
Han besøgte mig flere gange. Jeg for¬ 
moder, at han var fra RAF Chivenor, 
men han sagde det aldrig. Jeg var lidt 
imponeret over, at der virkelig var 
nogen, der gad besøge mig. 

Han besøgte os i alt tre gange,” 
fortæller Henson. ”Den første aften 


kom han op i mit soveværelse, og 
her sad vi og ventede på, at skyerne 
skulle forsvinde, så det blev klart 
vejr. Desværre så vi intet den aften. - 
Det gjorde vi heller ikke næste gang, 
han besøgte os. Så han sagde, at han 
ville komme en anden aften. Den 
tredje aften så han det.” 

Havde han nogen mening om, 
hvad det kunne være for et fænomen? 

”Nej, overhovedet ikke. Han fore¬ 
tog intet andet end at betragte det. 
Han var meget forbeholden. Han var 
ikke særlig venlig, men han var hel¬ 
ler ikke ubehagelig. Denne aften tog 
han nogle fotos af lyset. Han virkede 
ikke særlig overrasket over det, han 
så. Han var meget, meget behersket, 
hvilket jeg formoder, at han også 
ville have været, hvis det var noget 
usædvanligt. Hvis han var blevet op¬ 
hidset, var jeg nok også. 

Så kørte han. Han tog sit kamera 
og mine kompastegninger og notater 
med. Jeg fik dem aldrig retur. Men 
før han kørte, sagde han, at ingen 
ville tro på det, jeg havde set, så der 
var ingen grund til, at jeg talte om 

det i skolen. I den alder er man ikke 
interesseret i, at nogen griner ad en, 
og min familie havde leet ad mig.” 

I dag undrer Henson sig over sin 
bizarre oplevelse. 

”Jeg troede oprindeligt, at det 
var et militært projekt, men For¬ 
svarsministeriet sagde, at det var en 
planet, selv om det ikke forklarede 
dens bevægelser. Det afhænger af, 
om man tror på ufoer eller ej. Jeg 
kan ikke se, at der ikke skulle være 
liv på andre planeter. Og hvis der er, 
hvorfor skulle de ikke komme her og 
se på os?” 

Anne Hensons tilfælde er en klas¬ 
sisk ”Men in Black”-oplevelse. Det 
begyndte med en observation af et 
mærkeligt objekt, som blev fulgt op 
af et besøg af en autoritetsperson 
iklædt mørk tøj. Personen advarede 
hende mod at fortælle, hvad hun 
havde set, og konfiskerer samtidig 
hendes kompastegninger og notater, 
hvor alle fænomenets bevægelser er 
beskrevet. 

Men Hensons beretning adskiller 
sig på et springede punkt: Ikke nok 
med, at hendes observation er hav¬ 
net i de officielle arkiver hos Public 
Record Office i Kew, men MIB’en er 
identificeret som en ansat hos Special 
Investigation Section, en elitedivi¬ 
sion i British Royal Air Force kendt 
som Provost and Security Services 
(P&SS). 

P&SS har til opgave at undersøge 
kriminalitet og disciplinære forseel¬ 
ser blandt Royal Air Forces perso¬ 
nale, sikkerhedskontrol og udstedelse 
af ID-kort og tilladelser. Undersøgere 
tilknyttet P&SS er også trænede i 
kontraspionage (Cl). Undervisningen 
i kontraspionage finder sted på RAF 
Police School, og fremtidige kandi¬ 
dater til kontraspionagen skal tage 
specielle kurser i emner som compu¬ 
tersikkerhed og -forskning. Før man 
kan beskæftige sig med Cl-arbejde, 
skal kandidaterne have opnået rang 
af korporal inden for RAF Police. Ef¬ 
ter afsluttede kurser kan man så blive 
ansat på en Royal Air Force base 
med Cl-tjeneste i en P&SS enhed. 

Cl-undersøgere er ansvarlige 
for sikkerheden på Royal Air Force 
baserne, hvilket indebærer, at de 
står for opbevaring af klassificerede 
dokumenter, sager om spionage og 
beskyttelse af kongelige og VlP-be- 
søgende på RAFs baser. 

At en organisation af den kaliber 
vil være så stærkt interesseret i ufoer, 
er mildt sagt meget interessant. I den 
fortroligt stemplede rapport om Anne 
Hensons observation udfærdiget af 
sergent S. W. Scott fra P&SS’s Spe¬ 


cial Investigation Section står der: 

”FRØKEN ANNE HENSON, 16 
år, oplyste, at hun den 30. august 
1962 mellem kl. 22.30 og 22.55 
åbnede vinduet i sit værelse, som 
vender mod NNØ, og så et mindre 
stjerne lignende objekt, som så ud til 
at være rødt og grønt med flammer, 
der kom ud af det. Det var lidt større 
end en gennemsnitlig stjerne og så ud 
til at være rundt. Efter omkring 2 x h 
minut blev det meget lille, og hun 
kunne kun se det gennem en kikkert. 
Hun var sikker på, at det ikke var et 
flys navigationslys, da hun havde set 
sådanne mange gange og derfor let 
kunne genkende dem. 

Hun så ikke efter det igen før den 
17. oktober 1962, da hun igen så 
objektet, denne gang dog sløret af en 
let dis. Ved hjælp af en kikkert sam¬ 
menlignede hun objektet med flere 
stjerner og bemærkede, at stjernerne 
var sølvhvide, mens objektet var rødt 
og grønt. Nær ved og over objektet så 
hun et andet og lignende, men min¬ 
dre objekt. Hun lagde også mærke til, 
at det var anderledes i farven end det 
oprindelige objekt, som nu udsendte 
grønne og orange flammer. 

FRU C. HENSON, ANNE HEN- 
SONs mor, sagde, at hun havde set 
det objekt, som hendes datter fortalte 
om. Hun kunne ikke forklare noget 
om objektets identitet, men hun var 
af den mening, at det ikke var en 
stjerne. Hun afviste at skrive en er¬ 
klæring. 

Observationsstedet blev besøgt 
den 1. november 1962, da det var 
skyfrit og alle stjerner synlige. 
FRØKEN HENSON fortalte dog, at 
objektet ikke var at se den nat. Ob¬ 
servationstiden var en time, men der 
blev intet set. 

FRØKEN HENSON blev bedt om 
at fortsætte observationerne, og næste 
gang hun så det at tegne et diagram, 
som viste dets position i forhold til 
stjernerne. Det ville hun godt. 

Den 28. november 1962 var der 
igen en mulighed, og [observatørens 
adresse] blev besøgt igen. Men selv 
om observationen varede to timer, og 
himlen forblev skyfri, var der intet at 
se. FRØKEN HENSON blev inter¬ 
viewet og fortalte, at hun havde set 
objektet igen i to tilfælde, men selv 
om hun som lovet havde tegnet et 
diagram, havde hun glemt at notere 
datoerne. Hun sagde, at hun fortsat 
ville holde øje med, om objektet 
dukkede op igen og så tegne et nyt 
diagram og sende det med posten til 
hovedkvarteret 

FRØKEN HENSON har rappor¬ 
teret et uidentificeret flyvende fæno¬ 


men og tegnet et diagram, der viser 
dets position i forhold til stjernerne. 
Objektet er ikke set af undersøgeren, 
som derfor ikke kan udtale sig om 
dets identitet. 

Der er ingen tvivl om, at FRØ¬ 
KEN HENSON er en troværdig 
person, selv om 16 år gamle piger 
ofte er tilbøjelige til at have en livlig 
fantasi. FRØKEN HENSON bakkes 
op af sin mor, en person på omkring 
50 år, som synes meget oprigtig. Sa¬ 
gen bør sendes til Department at Air 
Ministry.” 

En kopi af sergent Scotts rapport 
blev til sidst sendt til et Air Force In¬ 
telligence kontor, som konkluderede, 
at Anne Henson ganske enkelt havde 
misfortolket et himmellegeme, såsom 
en stjerne eller en planet. Dette er en 
meget sandsynlig forklaring. Vigti¬ 
gere er det imidlertid, at denne sag 
afslører, at det nu er dokumenteret, 
at officielle personer i mørkt tøj har 
besøgt ufo-observatører, har advaret 
dem om ikke at tale om deres ufo¬ 
observation og har konfiskeret data. 
Det vigtigste er nok, i hvert fald i 
Storbritannien, at disse besøgende i 
mørkt tøj ser ud til at komme fra en 
elitedivision i Royal Air Force og 
er uddannede i kontraspionage og 
spionage. 

Det er også værd at bemærke, at 
kort efter, dokumenterne om Anne 
Hensons observation blev deklas- 
sificerede, forsvandt de kortvarigt fra 
arkiverne hos Public Record Office 
(PRO). Der var da rygter om, at de 
var frigivet som følge af en fejl i For¬ 
svarsministeriet. Da der på parlamen¬ 
tarisk niveau blev stillet spørgsmål 
om dokumenternes forsvinden, duk¬ 
kede de ret hurtigt op igen hos PRO. 
Dette illustrerer MIB-mysteriets føl¬ 
somme og kontroversielle natur. 

Vi vil ikke påstå, at vi har løst 
problemet omkring Men in Black, da 
mange af beretningerne blæser i vin¬ 
den og går i retning af en paranormal 
natur. Vi tror imidlertid, at oplysnin¬ 
ger i arkiverne hos Provost and Secu¬ 
rity Services, CIA, FBI og U.S. Air 
Force tyder på, at i hvert fald nogle 
af MIB-observationerne kan føres 
tilbage til verdens forskellige efterret¬ 
ningsvæsner, som helt sikkert er inte¬ 
resserede i ufo-gådens kompleksitet. 
Spørgsmålet er: Hvorfor? □ 

Kilde: 


Strange Secrets. Real Government 
Files on the Unknown, Paraview 
Pocket Books 2003/ Oversættelse: 
-for & km h 

OLE HENNINGSEN 


Opsendelsen af 
varmluft bal l onerne 
fra Croffelbach for¬ 
beredes. 

(Foto: Hans juraen 
Kobler, CENAP) 


Spøg og skæmt 


Luftige lys 


Den tyske ufo-organisation CENAP 
(Centrales Erforschungsnetz aus- 
sergewohnlicher Himmelsphano- 
mene) har gennem en lang årrække 
haft tradition for ud på aftenen at 
opsende varmluftballoner, når man 
har været til årsmøde i organisatio¬ 
nen. Hensigten har været at vække 
opmærksomhed omkring årsmødet, 
men desuden også at påvise, hvor 
nemt det er at skabe ufo-observa¬ 
tioner. 

Tidligere fremstillede man ofte 
selv ballonerne af store stykker 
sammenlimet silkepapir og forsy¬ 
nede dem med et stykke metaltråd 
på tværs i åbningen i bunden. Her 
kunne man anbringe en tot vat 
vædet med sprit. Når spritten blev 
antændt, løftede ballonen sig kort 
efter og fløj af sted pga. den opvar¬ 
mede luft. 

Det var ofte et flot syn med den 
lille, lysende flamme, som også 
kunne oplyse dele af ballonen på 
vej op og hen over himlen. En så¬ 
dan ballon skulle ikke langt væk, 
før det var svært at afgøre, hvad 
der var tale om. Denne slags lege- 
tøjs-varmluftballoner har i årenes 
løb givet anledning til adskillige 
indberetninger til ufo-organsiationer 
verden over - også i Danmark. 

I adskillige år har de tyske ufo¬ 
organisationer og ufo-interesserede 
holdt fælles årsmøder, hvor man i 
et uformelt forum kunne høre fore¬ 
drag, drøfte ufo-fotos, videoer og 
aktuelle observationer. De senere 
møder har været holdt i Croffelbach 
i Tyskland. 

Mødet i starten af oktober 2003 
var ingen undtagelse, hvad angår 
opsendelse af adskillige varmluft¬ 
balloner. Det bragte endda over¬ 
skrifter frem i aviser og meldinger 
i nyhedsgrupper på intemettet om 
formationer af ufoer over Tyskland. 




Vore kolleger i UFO-Sverige på 
den anden side af Sundet havde et 
større møde den 6.-7. september 
2003, hvor man afholdt rapport- 
optagerkursus i Bjorsjo. Sådanne 
rapportoptagerkurser har nu været 
en tradition for UFO-Sverige siden 
1977, ligesom det også var i SUFOI 
i flere år. 

Nu har UFO-Sverige også ta¬ 
get ”den tyske tradition” op og 
opsendte syv ”ufo-balloner”, altså 
varmluftballoner, der, som forman¬ 
den Clas Svahn udtrykte det, ”ikke 
er til at identificere på få kilometers 
afstand.” 


I starten af august måned 2003 
udløste en varmluftballon, der ikke 
var opsendt af ufo-interesserede 
storalarm i området Romerberg/ 
Harthausen i Landkreis Ludwigsha- 
fen i Tyskland. Meldingen til politi 
og brandvæsen lød en lørdag aften 
ved 22-tiden på, at en varmluftbal¬ 
lon (man troede, der var tale om 
en bemandet varmluftballon!) var 
styrtet brændende til jorden. Udover 
politi og brandvæsen deltog flere 
frivillige brandkorps fra omkring¬ 
liggende byer i eftersøgningen, hvor 
man også fik hjælp af en rednings— 
helikopter fra Karlsruhe. 



UFO-Sveriges syv ” ufo-balloner” er ikke til at identificere på få kilometers afstand. 
(Foto: Clas Svahn) 

Eftersøgningen blev afblæst ef¬ 
ter midnat, da politiet efterhånden 
fandt det godtgjort, at der måtte 
være tale om en ballon fra spøg og 
skæmt-afdelingen. 

Man fandt ikke ud, hvem Af¬ 
senderen” var, men myndighederne 
bad i dagspressen om oplysninger 
fra befolkningen, så man kunne få 
held til at sende regningen for den 
forgæves eftersøgning videre til 
rette vedkommende, der dog ikke 
har meldt sig. 

Vi omgås i SUFOI i skrivende 
stund ikke med aktuelle planer om 
at vække opsigt på den danske 
aften- og nattehimmel ved opsen¬ 
delse af sådanne ”spøgefugle”, men 
spændende kunne det da være ved 
en passende lejlighed - hvis altså 
de rette myndigheder var underret¬ 
tet på forhånd. 

Svensk gadelygte i fokus 


Det er sjældent, at ufo-organisatio¬ 
nerne bliver præsenteret for et foto, 
hvor der tilsyneladende midt i et 
forholdsvist beboet område svæver 
”en vaskeægte ufo” - et tilsynela¬ 
dende stort, solidt, metallisk, objekt 
tæt på fotografen. Og så ved højlys 
dag! Men det var, hvad der skete 
for UFO-Sverige i juni 2003. 

Tirsdag den 24. juni kom der en 
e-mail ud over det sædvanlige, for¬ 
tæller Andreas Ohlsson i organisa¬ 
tionens tidsskrift UFO-Aktuellt nr. 

3, 2003. Mailen indeholdt et foto 
og en kort kommentar fra en mand, 
der fortalte, at hans 10-årige datter 
havde taget billedet den 21. juni 
2003 med hans digitale kamera af 
mærket Nikon D1X. 


Billedet var taget under en biltur 
fra Stockholm til Djursholm af dat¬ 
teren, der sad på bagsædet af hans 
bil. Faderen og datteren bor ikke 
sammen, og ingen af dem opda¬ 
gede noget usædvanligt på himlen 
under kørslen, meddelte faderen, 
der i mailen betegnede sig selv som 
”skeptiker” 

Andreas Ohlsson er et fremtræ¬ 
dende og erfarent medlem af UFO- 
Sverige, og han telefoninterviewede 
straks faderen og datteren samme 
dag, som mailen var indløbet til 
UFO-Sverige. 

Faderen fortalte i telefonen, at 
han selv var fotograf. Klokken var 
21.26 ifølge kameraets data. Han 
kunne dog ikke gøre nøjagtigt rede 
for, hvor det kunne være taget un¬ 
der bilkørslen. 

Datteren bekræftede telefonisk 
over for Andreas Ohlsson, at hun 
havde taget nogle fotografier, me¬ 
dens de kørte, uden at hun havde 
set noget udsædvanligt. Derimod 
havde faderen ringet senere på afte¬ 
nen og fortalt hende om objektet på 
hendes billede. Datteren var utroligt 
forbavset og mente så, at det måtte 
være et ufo, forklarede hun Andreas 
Ohlsson. 

Han siger videre: 

”Hvis der var en, der havde pillet 
ved dette billede, lød det bestemt 
ikke til at kunne være hende.” 

Andreas Ohlsson ringede efter¬ 
følgende igen til faderen og aftalte, 
at de skulle mødes alle tre snarest 
muligt og tale sammen. Samtidig 
ville der så være mulighed for at få 
lidt flere detaljer om selve kørslen, 
tekniske detaljer omkring kamera 
m.v. Men dette møde blev nu ikke 



UFO over Stockholm. Det digitale foto, der blev sendt til UFO-Sverige, så spæn¬ 
dende ud. Men hvad var det? (Foto: UFO-Sveriges arkiv) 


til noget. Samme aften indløb der 
en mail fra faderen, hvor han skrev, 
at billedet var svindel. 

I mailen fortalte han, at hans 
sambo havde erkendt, at hun skulle 
have manipuleret med og redigeret 
fotografiet i pc’en, medens han selv 
havde været i bad. Disse ting blev 
efterfølgende bekræftet i en ekstra 
telefonsamtale. 

”Forklaringen skulle i virkelighe¬ 
den søges over vore hoveder i form 
af en almindelig gadelampe, der 
først tilfældigvis var fotograferet og 
dernæst redigeret bort i pc’en,” for¬ 
tæller Andreas Ohlsson i sin artikel 
i UFO-Aktuellt og tilføjer: 

”Det forklarer også, at datteren 
ikke så noget usædvanligt, da hun 
tog sine billeder. Min sympati går 
nu også til den skuffede 10-årige 
pige, der troede, hun havde taget et 
sensationelt ufo-foto.” 

Via moderne billedbehand¬ 
lingsprogrammer som fx Adobe 
Photoshop er det en let sag at ko¬ 
piere et stykke af den øvrige him¬ 
mel og placere det oven på lygtepæ¬ 
len i billedet, så selve gadelampen 
tilsyneladende ses svævende i luf¬ 
ten. Men hvor befandt lygtepælen 
og gadelampen sig så? 

Formanden for UFO-Sverige, 

Clas Svahn, og hans kone Anneli, 
var blevet nysgerrige, men kørte en 
hel aften forgæves rundt i området 
ved Djursholm i et forsøg på at 
finde den famøse lygtepæl. 

Andreas Ohlsson og Clas Svahn 
medvirkede den 5. august 2003 i 
optagelserne til en radioreportage 
for Sveriges P4 sammen med radio- 
journalisten Antonio de la Cruz. 

Det så på billedet ud til, at vejen, 
hvorfra billedet var taget, måtte 
være noget bredere end de normale 
villaveje i Djursholm-området. Der¬ 
for kørte de nu alle tre rundt i nær¬ 
heden af motorvejen E4 fra Haga 
mod Solna uden for Stockholm i et 
forsøg på at indkredse ufo-lygtepæ¬ 
len. Og det lykkedes. 

I omegnen af afkørslen mod 
Hagalund fik de pludselig øje på 
lygtepælen, muren og træerne. Lyg¬ 
tepælen hørte til en gangsti ind til 
en bebyggelse, der lå lidt højere end 
motorvejen, og det lykkedes dem 
også at finde et passende sted, hvor¬ 
fra de kunne fotografere tæt på den 
stærkt trafikerede motorvej. 

Sådan lykkedes det altså denne 
gang ved ihærdighed og held at 
opklare og afmystificere en ellers 
spændende fotosag. 

Billedbehandlingsprogrammer 
som fx Adobe Photoshop og Photo ► 

Elements er nu så udbredte på alle 
computere, at vi må regne med at 
se flere manipulerede, redigerede 
eller direkte konstruerede ufo-fotos. 
Samtidig rummer de samme billed¬ 
behandlingsprogrammer spændende 
muligheder for nærmere at analy¬ 
sere de mere interessante fotogra¬ 
fier, der trods alt stadig dukker op 
og indsendes til ufo-organisationer 
til nærmere undersøgelse. □ 


UFO-S veri ges An¬ 
dreas Ohlsson inter¬ 
viewes af Sveriges 
Radios "Efter 3:s” 
journalist Antonio 
de la Cruz efter fun¬ 
det af den famøse 
gadelygte. 

(Foto: C las Svahn) 




UFO-Sverige fandt stedet, hvor " ufo"-billedet var taget. Samtidig fandt man svaret: 
Ufo et var en gadelampe. 

(Foto: C las Svahn) 


Det hemmelige Skyhook projekt 

I 1947 blev flyvninger med hemmelige, højtflyvende og langtrækkende 
Skyhook-balloner påbegyndt. De returnerede ofte deres last, og flyvnin¬ 
gerne fortsatte i årtier. Dette hemmelige koldkrigs-program har sandsyn¬ 
ligvis været årsag til mange væsentlige aspekter inden for ufo-mytologien. 
Her løfter en deltager noget af sløret. 


AF 

B.D. GILDENBERG 


Jeg havde travlt med at kalibrere in¬ 
strumenterne til det top-hemmelige 
Project Mogul i foråret 1947. Set i 
bakspejlet havde jeg ingen anelse 
om, hvilket projekt jeg arbejdede 
med. Min klassificering rakte ikke 
længere end til den laveste ende af 
”Fortroligf \ Jeg var uvidende om 
projektets virkelige navn i yderli¬ 
gere 48 år, indtil 1995. 

Velkommen til det klassificerede 
Skyhook-program og Den Kolde 
Krigs hemmelige verden! Med 
denne gennemgang vil jeg forsøge 
at kaste lys over mange af fortidens 
klassificerede programmer og se 
på, hvordan de har bidraget til ufo¬ 
myten, og se på hvorfor denne rette 
sammenhæng aldrig er blevet fuld 
belyst. 

Jeg skriver ud fra en 35 år lang 
professionel karriere som Skyhook 
ballon-specialist og med stor erfa¬ 
ring med de fleste andre relevante 
programmer. Jeg var også efter¬ 
forsker ved et særligt Project Blue 
kontor, og år senere arbejdede jeg 
på Pentagons Roswell-rapport. 



Bernard D. "Duke" G i Id en her g har 35 
års erfaring med Skyhook-operationer 
og tillige 22 års arbejde som konsulent. 
Han har været forfatter og medforfatter 
til mange artikler i skeptiske tidsskrifter. 
Han har også arbejdet med krypotografi 
i Pentagon under Anden Verdenskrig, 
skrevet med på Pentagons Roswell-rap- 
porter og medvirket ved de første test af 
kommende astronauter i tiden før NASA. 
/ øjeblikket arbejder Gildenberg på en 
artikel om Blue Book-sager, som han 
mener at kunne kaste lys over. 

(Foto: USAF) 


En Skyhook-ballon er beregnet 
til at flyve i en forudbestemt højde. 
Den er normalt fremstillet af en 
speciel type plastic og kan bære 
flere tons last i dagevis. Den sidst¬ 
nævnte evne blev i høj grad hem¬ 
meligholdt. Skyhook-ballonerne 
var enormt store. Gennemsnitsstør¬ 
relsen for ballonerne omtalt i denne 
artikel, var dobbelt så stor, som de 
170.000 m 3 , Hindenburg rummede. 
Deres diameter var omkring 100 m 
med en ”slap længde” på 150 m. 
Ballonen fløj primært i stratosfæ¬ 
ren, og den skiftede farve, når den 
befandt sig i stor højde ved solop¬ 
gang og solnedgang, mens jorden 
under den var næsten mørk. Disse 
karakteristika fik den til at virke 
som den perfekte ”ufo-skaber”. 

Det er derfor mere end et sam¬ 
mentræf, at dette fartøjs fødsel i 
1947 falder sammen med det 20. 
århundredes første ufo-feber. Febe¬ 
ren fik sit højdepunkt med Roswell- 
hændelsen og med Project Mogul 
som den primære kilde. 


■i 

Skyhook-programmet 


Det primære opsendelsessted for 
Project Mogul var Alamogordo Air 
Base i New Mexico, vest for og 
derfor med flyveruter over Ros well. 
I 1947 blev der opsendt balloner 
i juni og juli, men der indløb ufo¬ 
rapporter fra østkysten før denne 
sommer (Brookesmith 1995). Dette 
var nogle test-opsendelser fra New 
Jersey og Long Island. 

I sommeren 1947 var der også 
observationer i det vestlige og 
nordvestlige USA. I 1949 foretog 
flyvevåbenet en undersøgelse (Tra- 
kowski 1949), men fandt ikke en 
forbindelse mellem observationerne 
og Project Mogul, men flyvevåbe¬ 
net havde heller intet kendskab til 
flådens program med at opsende 
klynger af balloner fra Colorado 
den sommer. Samarbejdet mel¬ 
lem de forskellige værn var ret 
begrænset i årene lige efter Anden 
Verdenskrig. De problemer, som 
denne rapport skabte, gav næring til 
ufo-mytologiens udvikling. 

Klynger af vejrballoner opsendt 
fra både New Mexico og Colorado 
udløste bølger af rapporter om fly¬ 
vende tallerkner over hele det vest¬ 
lige USA. Ballonerne gik forud for 
plastic Skyhook-balloneme, men 
deres styrke var, at de kunne flyve i 
en konstant højde. 

For at hemmeligholde Project 
Mogul ønskede regeringen at have 
et opsendelseshold uden tilknytning 
til Project Mogul - som skulle op¬ 
sende lignende balloner, men uden 
den hemmelige nyttelast. Aviserne 
blev inviteret til at overvære opsen¬ 



Skyhook-op sen¬ 
del se fra USS Val¬ 
ley Forge i 1960. 
(Fotos: US Navy) 


delser på Alamogordo Air Base. År 
senere, da Roswell-legenden kom i 
søgelyset igen, hævdede visse ufo¬ 
loger, at Project Mogul blev brugt 
som et dække over, at det drejede 
sig om aliens. 

I Alamogordo AFBs hoved¬ 
kvarter var Mogul benævnt som 
en del af et missil-program. Det 
udløste endnu en sløringsmanøvre. 
Det faktiske formål med projektet 
var at foretage en registrering af 
fjerne atombombe-forsøg. Ukendt 
for Roswell-entusiasterne byggede 
mange efterfølgende projekter på 
teknikker udviklet under Project 
Mogul. 

En uklassificeret afledning var 
Project Blue Book, flyvevåbenets 
undersøgelse af ufoer. Den oprin¬ 
delige sponsor var flyvevåbenets 
materielkommando - hovedkvarter 
for Project Mogul. Project Blue 
Book blev startet i januar 1948 
under titlen Project Sign. Project 
Mogul foranledigede udviklingen 
af USAF Skyhook faciliteterne på 
Alamogordo AFB (i dag Hol loman 
AFB). De blev sandsynligvis styret 
af Cambridge Research Labora¬ 
tories i Massachusetts, og stedet 
blev det primære USAF Skyhook 
opsendelsessted - stadig i brug 
den dag i dag. Officerer over hele 
landet indrapporterede til Project 
Blue Book. Deres funktion var at 
indsamle ufo-rapporter og sende 
dem til Blue Books hovedkontor på 
Wright Field, Ohio. 

På Holloman AFB var Blue 
Book kontoret placeret i Skyhook- 
ballonbygningen. Denne placering 
byggede på det markant store antal 


af rapporter, som det forholdsvis 
nye luftfartøj udløste. Dette kontor 
var også enestående på den måde, 
at det lige som Wright Field Center 
analyserede rapporter. Jeg blev an¬ 
sat i Holloman Skyhook gruppen i 
1951 som starten på en 30 år lang 
karriere og blev straks involveret i 
Project Blue Book. 

Der var en mere diskret grund til 
denne specielle rolle. I 1951 blev vi 
det primære center for det uklassifi- 
cerede Project Moby Dick. I mindst 
én pro-Roswell bog er projektet 
fejlagtigt dateret til 1947 og klas¬ 
sificeret som hemmeligt (Randle 
1994). Sådanne misinformationer 
bidrager til myten om regeringens 
sløringer. 

Rygter og sløring 


Project Moby Dicks officielle for¬ 
mål var at studere vindretninger i 
stratosfæren, målt under en tredages 
flyvning med Skyhook. Efter et 
års træning hos os, blev mandskab 
og udstyr flyttet til tre lokaliteter 
på vestkysten for at indlede den 
operative fase. Selv om det oplyste 
formål resulterede i en endelig rap¬ 
port om vindforholdene i strato¬ 
sfæren, var der også en hemmelig 
fase. Moby Dick var rent faktisk et 
dække for det top-hemmelige pro¬ 
jekt WS-119L. 

Ud over det alfanummeriske 
navn havde hemmelige projekter 
også et hemmeligt navn, som varie¬ 
rede i takt med projektets skiftende 
faser. Dette program hed Project 
Gopher på vores Alamogordo AFB 
opsendelsessted. Det fik senere 


► 

Skyhook-o psendelse fra USS Norton Sound 1.500 sømil syd for Hawaii i juli 1949. 
(Foto: Jim Halbert) 


navne som Grayback, Moby Dick 
Hi, Gentrix og Grandson. 

Selv ”WS”-forkortelsen var et 
dække, da det ikke var et våben¬ 
system. Det aktuelle projekts mål 
var ballonovervågning af Sovjet¬ 
unionen. Alt dette er omtalt i en 
fortræffelig bog af historikeren 
Curtis Peebles (Peebles 1991). Pro¬ 
ject Moby Dick indsamlede data for 
Project Gopher, selv om informatio¬ 
nerne også frembragte uklassifice- 
rede data til meteorologisk brug. 

Vi foretog fem Gopher (WS- 
1 19L) testflyvninger i 1951 og 
1952 fra vores Air Force Skyhook 
Center. Lasten, som blev opbeva¬ 
ret i en hangar under flyvningen, 
blev bevogtet af bevæbnede vagter. 
Udenforstående så det, hvilket udlø¬ 
ste rygter om blandt andet et hem¬ 
meligt Project Aquarius. I Randles 
”UFO Casebook” (Randle 1989) 
skriver han: ”et muligt Project 
Aquarius, hovedkvarteret er i Ala- 
mogordo med en vigtig afdeling i 
Montana”. Faktisk havde vi en min¬ 
dre træningslejr i Montana. Myten 
om Project Aquarius er ret uklar, 
men har åbenbart noget at gøre med 
en MJ-12 komite, som ifølge Rand¬ 
les skulle stå for kommunikationen 
ved Roswell-aliens. 

Sagen spidsede til, da CIA plud¬ 
seligt dukkede op på vores kontor 
og ved opsendelsespladserne. 
Ufo-rapporterne toppede i 1952, 
da vores lokale Skyhook aktivitet 
steg fra 92 timer det foregående 
år til 694 timer i indeværende år. 
Desuden begyndte opsendelserne 
fra Moby Dick West Coast. De 
foretog sammen med opsendelses¬ 
stederne i Missouri og Georgia 640 
flyvninger. 

CIA forlangte, at vi ikke kom¬ 
menterede det kraftigt stigende antal 
Skyhook-rapporter. Strategien var at 
skabe en ufo-bølge over USA og ud¬ 
brede den til USSR, når vores WS- 
119L Skyhooks ankom dertil. Ironisk 
nok virkede knebet, for det sovjeti¬ 
ske flyvevåben opsnappede ikke den 
første bølge. De tillod indbyggerne 
at spille med i vores ufo-spil. Det 
ophørte dog, da et par utætte Sky¬ 
hooks blev skudt ned, og deres last 
blev fremvist sammen med en pro¬ 
test til præsident Eisenhower. 

Det komplekse samspil mel¬ 
lem Moby Dick, WS-1 19L og 
ufo-rapporter gav dengang vores 
Blue Book kontor en vigtig rolle. 
Eftersom det top-hemmelige WS- 
1 19L først blev deklassificeret 30 
år senere, kan sammenhængen først 
belyses nu. 


Skønt WS-119L i den tidlige 
fase blev opsendt fra Europa og 
Tyrkiet, blev WS-461L i slutfasen 
opsendt fra Stillehavet. Der var 
en direkte parallel til Moby Dick, 
hvor det uklassificerede Project 
White Cloud havde opsendelser fra 
Stillehavet for at indsamle data til 
WS-461L. I april-1994 udgaven af 
bladet ”Omni” hævder en pensione¬ 
ret person fra flyvevåbenet at have 
sikre beviser på ufo-aktiviteter. Han 
havde set nogle uddrag fra en log¬ 
bog fra European NATO Command 
Center fra 1958. De oplyste, at 
ufoerne kom fra USSR i 30.000 
meters højde. Det er en meget fin 
beskrivelse af WS-461L, der kom¬ 
mer flyvende ind fra Stillehavet. 

Hele Skyhook overvågnings-pro¬ 
grammet gav kun marginale data, 
men dets teknikker indgik senere i 
satellit-programmer. Sovjetunionen 
var desuden så imponeret, at de ud¬ 
viklede flere højtflyvende fly, som 
skulle opsnappe vores Skyhooks! 

I 1960’erne fik premierminister 
Khrushchev den vane i protest at slå 
med sin sko i bordet i FN. I et af 
de tilfælde fremviste han lasten fra 
en WS-119L, måske med nogle af 
vores folks initialer på. 

I slutningen af 1952 tilbragte jeg 
en måned på Edwards AFB, Cali¬ 
fornien, hvor jeg skulle fremlægge 
planerne foren tredages Moby Dick 
flyvning, som specificeret i min 
rejseordre. 40 år senere erfarede jeg 
fra Peebles’ bog ”The Moby Dick 
Project” (Peebles 1991), at jeg i 
virkeligheden havde arbejdet på et 


top-hemmeligt program ved navn 
Flying Cloud, WS-124A! 

Skyhooks blev vurderet til at 
kunne bruges som ballon-bombere, 
hvis der skulle blive krig. Den 
mulige last inkluderede nukleare 
sprænghoveder, men programmet 
blev opgivet, da man fik interkonti- 
nentale ballistiske missiler. 

UFO-mytologi 


Der var flere, mindre væsentlige 
hændelser i forbindelse med disse 
programmer. Fra Alamogordo 
AFB sendte vi i 1952 F-86 jet¬ 
fly på vingerne for at se, om de 
kunne ”fange” vores Skyhooks i 
forskellige højder. Øvelsen havde 
til formål at undersøge, hvad Sov¬ 
jetunionens jagere ville opleve, når 
vores overvågningsbalonner ankom. 
Hændelse blev beskrevet i Timothy 
Goods ”Above Top Secret” (Good 
1988), udgivet 36 år senere. Det er 
et klassisk eksempel på, hvordan 
skildringer af klassificerede mili¬ 
tære forsøg gennem årtier kan æn¬ 
dres til noget helt usædvanligt. Dato 
og flytype var korrekt, men resten 
blev beskrevet som et forsøg på at 
fange en flygtende ufo, som kunne 
svæve og accelerere med en hastig¬ 
hed på 1.100 km/t. 

Alamogordo Air Force Base 
ændrede i 1953 navn til Holloman 
AFB. Den 27. oktober samme år 
opsendte vi en uklassificeret last. 

Det lykkedes ikke at få den ind på 
den rette kurs, og seks dage senere 
fandt Royal Air Force den over At- 

lanterhavet med kurs mod London! 
Det skabte selvfølgelig ufo-hysteri 
(Good 1988). Aviserne skrev, at 
det ikke kunne være en Skyhook, 
da der ikke var en sådan aktivitet i 
Europa, men højde og bevægelses¬ 
mønster stemmer med vores fartøjs 
evner. Ironisk nok vidste britiske 
efterretningsfolk, hvad det var, men 
ville ikke afsløre objektets identitet. 
De var også involveret i WS-1 19L 
programmet, og der blev foretaget 
testflyvninger fra Skotland. Denne 
hændelse er stadig fremhævet i 
ufo-litteraturen som en klassisk ufo¬ 
observation. 

Vi foretog nogle få klassificerede 
flyvninger sidst i 1950’eme og 
1960’erne. Fra nogle af dem drop¬ 
pede vi specielle lysbomber om 
natten fra 35 kilometers højde. Som 
forudsagt udløste det en del ufo¬ 
rapporter. 

Philip Corsos bog ”The Day af- 
ter Roswell” (Corso 1997) indehol¬ 
der mange betydelige fejl, også om 
nogle af Wemher von Brauns tyske 
videnskabsmænds færden. De delte 
bygning med os på Holloman AFB. 
60 sider i bogen er helliget det 
- ifølge Corso - engang hemmelige 
U.S. Army projekt om en månebase 
kaldet Project Horizon. Planerne 
dukkede op i 1959, men blev drop¬ 
pet, da Project Apollo havde tømt 
pengekassen. Corsos historie er 
spækket med forkerte henvisninger 
til alien aktivitet på Månen. Det in¬ 
teressante er, at samme år arbejdede 
mit Skyhook Center med et klassi¬ 
ficeret projekt for hæren, kodenavn 
Project Horizon! Det havde intet 
med månebaser at gøre, men dre¬ 


jede sig om fotografiske studier af 
horisonten. Formålet var at indhente 
informationer, som kunne bruges af 
styrede missiler. 

I 1967 og 1969 fløj vi med mere 
avancerede, klassificerede over¬ 
vågningskameraer. Disse kameraer 
var enorme. De vejede fra 2.500 til 
3.500 kg og var anbragt i tre meter 
lange cylindre. De blev fulgt af ad¬ 
skillige helikoptere med bevæbnet 
militærpoliti, som bevogtede lasten 
efter landing. Når man husker på, 
at Roswell ofte lå på flyveruten for 
disse flyvninger, kan de meget vel 
have givet deres bidrag til ufo-my¬ 
ten - og tiden arbejder for skabel¬ 
sen af sådanne myter. 

Skyhook-hændelser nær ved og 
på jorden fremprovokerede flere 
ufo-beretninger end balloner i stor 
højde. Der var en bølge af den slags 
hændelseri 1960’eme (Peebles 
1994), som fik stor medieomtale. 

De står endnu i dag som en garant 
for ægte ufo-observationer, og rum¬ 
mer de mest detaljerede vidneberet¬ 
ninger. 

En af disse hændelser har en al¬ 
vorlig overtone og foregår på et me¬ 
get følsomt militært område. Den 
er omtalt i Goods bog ”Above Top 
Secret” (Good 1988). ”En metallisk 
diskosformet ufo med blinkende 
lys fløj langsomt over området. 

Den standsede og svævede omkring 
170 m overjorden, hvorefter den 
pludselig steg lodret i vejret og for¬ 
svandt med meget høj hastighed” 
(det var i marts 1967). Stedet var 
et Minuteman missilområde ved 
Minot i North Dakota. Jeg blev 
mistænksom, da jeg havde læst om 



Et fire tons tungt kamera klargøres inden opsendelsen med en Skyhook-ballon. 
(Foto: USAF) 


det, og var opmærksom på, at det 
top-hemmelige Skyhook-program 
havde et opsendelsessted i Dakota. 
Der var andet i beskrivelsen, som 
temmelig præcist kunne identificere 
programmet. 

Det aktuelle program var Project 
Grab Bag, også kendt som Sky Dip¬ 
per eller Cold Ash. Igen havde man 
et ikke-klassificeret program som 
dække. Program Ash Can. Begge 
programmer foretog indsamlinger 
af radioaktivt nedfald i stratosfæ¬ 
ren. Efter flåden havde haft en kort 
testperiode, blev Grab Bag, nu un¬ 
der USAF, operationelt i 1956, og 
fortsatte ind i 1970’erne. Dets højt 
klassificerede formål var at ind¬ 
samle detaljer om Sovjetunionens 
plutoniumproduktion. Selv vores 
Project Ash Can tiltrak sig mere 
opmærksomhed end Skyhook, da 
faldskærm og last blev opsnappet 
i luften af et USAF fragtfly. Det 
bragte prompte beretninger om, at 
et fragtfly var blevet angrebet af en 
ufo, mens moderskibet (Skyhook- 
ballonen) svævede højt oppe. 

Grab Bag var en særlig ufo¬ 
skaber. Efter indsamlingerne i 
stratosfæren blev gassen langsomt 
lukket ud gennem et rør i toppen 
af Skyhook. Hele enheden sank 
derefter ned i en højde på under 
1.000 m overjorden. Her udløste 
den en faldskærm med lasten, mens 
ballonen, der nu var uden last, skød 
op i vejret som en raket for til sidst 
måske at eksplodere. Da de fleste af 
disse aktiviteter fandt sted om nat¬ 
ten, udløste Grab Bag sandsynligvis 
de mest detaljerede ufo-beretninger 
i litteraturen. Fx: ”Et kegleformet 
objekt dalede ned fra himlen. Det 
svævede omkring 1.000 m over 
jorden. En mindre ufo landede lige 
under.” (Brookesmith 1995). 

Dette er en meget fin beskrivelse 
af en typisk Grab Bag-operation. 

Minuteman-tilfældet, hvor en ufo 
steg lodret i vejret og forsvandt med 
meget høj hastighed, tyder på, at det 
var en ballon, der havde smidt sin 
last og derfor hurtigt steg til vejrs, 
mens den ødelagde sig selv. 

Projektet blev fulgt af tre heli¬ 
koptere. Hvis vinden var svag, ville 
hele enheden ”falde” langsomt til 
jorden. Her beskriver ufo-rappor¬ 
terne meget tydeligt processen: 

”Røde lys, som langsomt svæ¬ 
vede over hovedvejen, landede på 
en mark i nat. Det lignede en to-eta- 
gers bygning med andre lys grup¬ 
peret rundt på den. Lysene svævede 
rundt om det centrale objekt.” (Faw- 
cett and Greenwood 1984). 


► 

(Foto: (JSAF) 


Top Secret 


Lasten havde faktisk røde lys. 

De andre svævende lys var heli¬ 
kopterne. Lige før landingen blev 
det indsamlede ført over i en anden 
container ved hjælp af en kraftig 
centrifugalblæser. Den larm forstær¬ 
kede mysteriet. Af og til overførte 
mandskabet det indsamlede til me¬ 
talcylindre, hvilket gav flere mær¬ 
kelige lyde i mørket. 

Der blev også rapporteret andre 
aktiviteter: ”Der var strålingsfelter 
og andre former forenergi med 
direkte forbindelse til den svævende 
eller landede ufo.” (Brookesmith 
1995). Radioaktiviteten, der var 
meget lille, kom fra det indsamlede 
materiale, som personalet førte over 
i en anden container. 

Læserne vil nok undre sig over, 
hvorfor Grab Bag folkene ikke gav 
sig til kende uden at afsløre noget 
om det hemmelige projektet, når de 
nu var opdaget af de lokale myn¬ 
digheder. Svaret er, at aktiviteten 
var så højt klassificeret, at de ikke 
under nogen omstændigheder måtte 
oplyse bare det mindste om deres 
mission. Programmet skabte helt 
naturligt mysterier og var en sand 
skattekiste for ufo-folkloren. 

På vores Holloman AFB Sky¬ 
hook Center fortsatte vi med at 
opsende en bred vifte af klassifice¬ 
rede overvågningskameraer, nu med 
en vægt på op til fem tons. Igen 
blev de fulgt af helikoptere med 
bevæbnet militærpoliti (MP’er). 
Befolkningen i det sydlige New 
Mexico var vant til at se militærhe¬ 
likoptere på forskellige missioner. 

I 1975 sendte vi et antal overvåg¬ 
ningskameraer på mission over det 
nordøstlige New Mexico, hvor mili¬ 
tærhelikoptere var et mere sjældent 
syn. Det skabte mistænksomhed. 

”Uidentificerede helikoptere” hjalp 
med til at forstærke Grab Bag som 
en ufo-generator, og udløste de 



Bernard D. G il¬ 
de nberg (i midten) 
fotograferet i maj 
1957 foran gon¬ 
dolen ” Man High 
/“. Til venstre ses 
” Man High /“- 
piloten kaptajn 
Joseph W. Kit¬ 
ti nger, Jr. Til højre 
står en anden pilot 
i projektet, oberst¬ 
løjtnant David G. 
Simons. 

(Foto: (JSAF) 


senere myter knyttet til militærhe¬ 
likoptere. 

I 1975 var der en bølge af beret¬ 
ninger om mishandlet kvæg fra Co- 
lorado og det nordøstlige New Me¬ 
xico. Mystiske helikoptere var en 
del af scenariet. The Albuquerque 
Journal skrev: ”Spøgelseskoptere” 
summede omkring gårdene (Peebles 
1994). Tilstedeværelsen af bevæb¬ 
nede MP’er om bord i helikopterne 
gjorde det hele endnu mere mystisk. 
Luftfartsmyndighedernes område¬ 
koordinator bekendtgjorde, at der 
ville blive foretaget en undersøgelse 
af denne bølge, men det blev aldrig 
afsløret, hvad man fandt ud af. 

FBI blev også involveret, men med 
samme resultat. Begge agenturer 
fandt meget hurtigt ud af, at det 
drejede sig om vores højt klas¬ 
sificerede program. Deres ”sagen 
afsluttet”-reaktion er stadig i dag en 
hjørnesten i historierne om regerin¬ 
gens sløringer. 

Det er klart, at de hemmelige 
Skyhook ballon-programmer har 
forstærket regeringens sløringer 


og skabt et stort antal ufo-beret¬ 
ninger, observationer og myter. 
Klassificerede fly bidrog også til 
ufoloren under Den kolde Krig. U-2 
overvågningsflyene fulgte ofte WS- 
119L-operationeme over USSR. 

Det udløste lignende ufo-rapporter 

- selv under træningsflyvningeme i 
USA. I modsætning til overlydsfly 
kunne Skyhooks ses i lang tid, og 
de landede med deres mærkelige 
last langt fra deres opsendelsessted. 

Det er vigtigt, at alle disse ak¬ 
tiviteter nu afsløres. Project Grab 
Bag skabte de mest detaljerede 
beskrivelser af ufoer i litteraturen. 
Selv relativt skeptiske personer har 
undret sig over disse observationer 

- de anså dem for at være for kom¬ 
plekse til at blive afvist. Jeg håber, 
at disse afsløringer kan give et 
vigtigt indblik i det, der foregik bag 
kulisserne under Den kolde Krig. 

Pentagon offentliggjorde de før¬ 
ste to detaljerede rapporter i 1995 
(Weaver and McAndrew 1995). 

I disse rapporter kan man læse, 
hvordan det top-hemmelige Project 
Mogul skabte Roswell-mysteriet. 
Læserne undrer sig måske over, 
hvorfor det samme ikke er sket med 
de andre dengang klassificerede 
hændelser, som er nævnt i denne 
artikel. Faktisk var det kun på grund 
af et kongresmedlems ihærdighed, 
nu afdøde Steve Schiff fra New Me¬ 
xico, at Pentagon overhovedet ville 
beskæftige sig med Roswell-sagen. 
Da jeg har været med til at skrive 
den endelige rapport (McAndrew 
1997), kan jeg afsløre, at der var 
stor modvilje mod hele processen. 

Vi troede adskillige gange, at det 
hele ville blive aflyst. Det var kun 
på grund af en indgriben i sidste 
øjeblik fra flyvevåbnets øverste 

chef, at rapporten til sidst blev of¬ 
fentliggjort. Mange af Pentagons 
autoriteter mente, at Roswell og 
ufo-forskning generelt ikke var 
værd at beskæftige sig med, da 
andre sager af større national betyd¬ 
ning pressede på. 

Ud over at give præcise beskri¬ 
velser af vores isenkrams brug i 
projektet handler nogle ufo-rappor¬ 
ter også om aliens og andre typiske 
elementer fra ufo-mytologien, fx 
bilstandsninger og brændemærker 
på huden. 

Vi kan beklage eller undre os 
over den vedvarende tørst efter 
ikke-jordiske fantasier, men en vis¬ 
mand i det gamle England har en 
passende bemærkning, som også 
kan beskrive denne moderne my¬ 
tologi: 

Fantasien er så fuld af former, at 
den alene er helt fantastisk (Shake- 
speare, Twelfth Night, Act 1, Scene 
1 ). □ 

Kilde: 


Skeptical Inquirer, May/June 2004 
Oversættelse: -for & kmh 


Husker du jordlysene? 


Tilbage i 1980'erne var en af de mest populære og kontroversielle nye 
teorier i ufologien, at "jordlys" lå bag ufo-observationerne. Man mente, at 
jordlys opstod, når klipperstykker blev knust mod hinanden langs forkast¬ 
ningszoner dybt nede i undergrunden - noget der kan sammelignes med 
den piezoelektriske effekt, som opstår, når kvartskrystaller knuses. Fly¬ 
vende plasma, som gløder om natten og fremtræder sølvagtigt og metal¬ 
lisk om dagen, er en kandidat som forklaring på mange uforklarlige ufo¬ 
rapporter og "spøgelseslys" som fx Marfa-lysene i Texas og de lys, som 
har hjemsøgt Hessdalen i Norge. 



Jordlys er enestående i ufologien, 
da de repræsenterer en teori, som 
kan efterprøves. Veteranen i forsk¬ 
ningen af jordlys-mysteriet forfatte¬ 
ren, Paul Devereux, skrev to bøger 
om jordlys og fik på den måde 


mange hidtil skeptiske videnskabs- 
mænd til at tage et kig på de data, 
han havde indsamlet. Men tilhæn¬ 
gerne af ”fysiske” ufoer kunne ikke 
lide teorien, og jordlys blev kørt ud 
på et sidespor og overskygget af 


alien-bortførelser og genoplivnin¬ 
gen af Roswell-tilfældet. 

Men jordlysene er ikke glemt, 
og i en artikel i New Scientist af 
Alberto Enriquez bliver teorien 
genoplivet og taget alvorligt som en 


Disse to billeder er 
taget af Leif Havik 
den 12. februar 
1983 kl. 17.53. 

Han befandt sig på 
Litlfjellet med front 
mod Hessdalen. På 
fotoet til venstre ses 
den nordlige del af 
Aspåskjølen. Lyset 
bevægede sig mod 
Litlfjellet og fulgte 
dalen mod venstre. 

Det højre foto er 
taget, lige før lyset 
forsvinder bag bjer¬ 
get i den østlige del 
af Litlfjellet. Leif 
Havik anvendte et 
Nikon FG med en 
50 mm linse. 

Læs mere om 
Hessdalen på: http: 

/ /hessdalen. hiof.no/ ^ 

Paul Devereux har 
sine egen hjemme¬ 
side på: 
httpd/www. 
pauldevereux.co.uk/ 


AF KIM MØLLER 
HANSEN 


Whisky on the rocks 
- U137 gik på 
grund i den sven¬ 
ske skærgård den 
28. oktober 1981. 
Ubåden var af whi¬ 
sky-klassen, meget 
gammel og udstyret 
med larmende 
dieselmotorer. 
Besætningen var 
dårligt uddannet og 
troede, at ubåden 
befandt sig øst for 
Bornholm og ikke 
i Gåsefjorden ved 
Kar l skro na, hvor 
der i øvrigt ikke 
var noget vigtigt at 
udspionere. 

(Foto: Dan 
Hans s on) 



,-V 


PAUL DEVEREUX 

Additional rnaterial by Paul McCartney 

A atartling and persuasive new explanMion 
for UFO phenomena based on correlations of UFO 
sightings with megalithic sites and the effect of 
geophysical events on living systems 


mulig, seriøs jordskælvsvarsling. 

I 1999 blev billeder af flyvende 
lyskugler (rapporteret af folk, som 
tog dem for at være ufoer) vist på 
tyrkisk tv, natten før et ødelæg¬ 
gende jordskælv dræbte 15.000 
mennesker. Lignende lys blev set 
og fotograferet i 1968 under en se¬ 


rie jordskælv i Japan, men seismo¬ 
loger kender ikke til de processer, 
der skaber lysene, og hvordan (eller 
hvis) de kan blive brugt til at forud¬ 
sige jordskælv. 

Nu er nye og interessante beviser 
dukket op på billeder taget fra rum¬ 
met af vejrsatellitter. Disse billeder 
viser usædvanlige infrarøde lys på 
jorden, i ugerne før man kan måle 
rystelserne. Sporene er så interes¬ 
sante, at det amerikanske Federal 
Emergency Management Agency 
(FEMA) vil støtte NASA og gå ind 
i undersøgelser af satellit-dataene. 

NASAs videnskabsmænd har 
også planer om at efterprøve en 
ny teori fra fysikeren Friedemann 
Freund fra San José State Univer- 
sity i Californien. Freund har fore¬ 
slået en helt ny proces, der omfatter 
vulkansk materiale, som kan for¬ 
klare både ”jordskælvslys” og mær¬ 
kelige varmeudstrålinger registreret 
af satellitter. 

I mellemtiden har de gasser, som 
producerer plasma, været genstand 
for en undersøgelse af Mircea 
Sanduloviciu på Rumæniens Cuza 
Universitet. Forskerne har altid 


været fascinerede af jordlysenes 
tilsyneladende intelligente opførsel. 
Sanduloviciu foreslår, at en af de 
tidligste former for liv, der opstod 
på Jorden, må have været intel¬ 
ligente gas- eller plasmakugler, 
der havde samme egenskaber som 
levende celler, hvilket betyder, at 
de var i stand til at reproducere 
sig selv, vokse og endda kommu¬ 
nikere med andre plasmaer. Hans 
forskning blev fornylig omtalt i en 
artikel af Mark Pilkington i The 
Guardian. 

Så mens nogle ufologer fortsat 
spørger, hvorfor videnskaben ikke 
tager emnet alvorligt, har ET-tro- 
ende ignoreret og overset data, der 
af videnskabsfolk bliver brugt til 
at efterprøve en videnskabelig hy¬ 
potese. Vi kan nu se frem til en ny 
runde med interessante jordlys, og, 
hvis vi er heldige, skaber NASA 
måske en ufo ved at knuse nogle 
klippestykker i et laboratorium. 

□ 

Kilde: 


Fortean Times nr. 178 -/for 


Spøgelsesskibe - en fis i vandet? 


Onsdag den 28. oktober 1981 blev en sovjetisk ubåd opdaget i en ind¬ 
sejling til et hemmeligt, militært område i Sverige. Mandskabet på U137 
havde kludret i navigationen, og ubåden var gået på grund. Episoden ud¬ 
løste naturligvis hektisk diplomatisk aktivitet og blev samtidig indlednin¬ 
gen til en 10-15 år lang periode med tusindvis af observationer af mysti¬ 
ske ubåde, kampklare frømænd o. lign. i den svenske skærgård. 


Selv da Den kolde Krig var en 
saga blot, fortsatte observationerne 
med at strømme ind til det svenske 
militær. Hvorfor fortsætte med 
at sende ubåde på spiontogter i 


svensk farvand, når ”fjenden” var 
forduftet? 

Svenskerne brugte især under¬ 
vandsoptagelser til at spore de 
mystiske aktiviteter. Mærkeligt nok 


blev nogle af lydkilderne også regi¬ 
streret på meget lavt vand - kun en 
meter dybt! Her kunne vel næppe 
være tale om russiske ubåde? 

Lydfænomenet kaldes kavitation 




Svensk magtdemon¬ 
stration omkring 
den sovjetiske 
ubåd. 

(Foto: Hans G. 

Friberg) 

og kendes fra roterende propeller. 

Et andet lydfænomen, som blev sat 
i forbindelse med ubådsaktivitet, 
var ”typljudet” - en uregelmæssig, 
poppende og brusende lyd. Den 
blev registreret første gang i 1985, 
dåden svenske ubåds jagt var på sit 
højeste. 

I en velskrevet artikel i Politiken 
den 20. juni 2004 fortæller Michael 
Rothenborg, at det nu endelig er 
blevet afsløret, hvorfra lydene stam¬ 
mer, og at mysteriet om de mange 
russiske ubåde i svensk farvand 
synes opklaret. 

Rothenborg fortæller med ”Fisk 
& Hav” nr. 57 (Danmarks Fiskeri¬ 
undersøgelsers tidsskrift) som kilde, 
at to specialister i undervandslyde 
nu står frem og offentliggør hem- 
meligstemplet viden. 

Magnus Wahlberg (afd. for zoo¬ 
fysiologi på Aarhus Universitet) 
og Håkan Westerberg (det svenske 
Fiskeriverket) blev i 1996 tilknyt¬ 
tet det svenske forsvars task force 
af specialister inden for biologi, 
geologi, meteorologi og under¬ 
vandslyde. 

Allerede i 1996 vidste de sven¬ 
ske myndigheder, at det registrerede 
kavitations-fænomen ikke kom 
fra ubåde, men svømmende mink! 
Minks skarpe kløer laver ’Vidser” i 
vandet og kraftigt undertryk, som 
giver samme lyd som propeller. 

Forklaringen på ”typljudet” 
var Magnus Wahlberg og Håkan 
Westerberg med til at finde. De op¬ 
dagede, at typljudet ikke var typisk 


for ubåde, men for pruttende sild på 
relativt dybt vand! Luften (gassen) 
kommer fra sildens svømmeblære. 
Tømningen sker langsomt eller hur¬ 
tigt afhængig af sildens aktivitetsni¬ 
veau -og lydfrekvensen (boblernes 
svingninger) afhænger af, hvor 
langt silden er nede. 

De to forskere afleverede en 
hemmelig rapport til det svenske 
forsvar. Siden da har forsvaret kun 
drypvis afsløret dele af sandheden 
om de mystiske lyde. Fx udtalte 
forsvaret i 2000, at typljudet sand¬ 
synligvis var dannet af fiskestimer 
og ikke af russiske ubåde. 

Nu har Wahlberg og Westerberg 
valgt selv at offentliggøre sandhe¬ 
den, og de mener ikke, at de får 
problemer med at fortælle om deres 
forskningsresultater. Wahlberg si¬ 
ger: 

”Man forstår hysteriet efter 
grundstødningen ved Karlskrona 
i 1981. Men det er betænkeligt, at 
der skulle gå næsten 20 år, inden 
man med sikkerhed ville afvise, at 
Sverige blev udsat for regelmæssige 
besøg af fremmede...Der var andre 
ting, der var hemmeligstemplede. 
Og vi synes, historien er vigtig, 
blandt andet fordi det er et eksem¬ 
pel på, at den rystende lille viden, 
vi har om vores undervandsmiljø, 
kan få vidtgående sikkerhedspoliti¬ 
ske konsekvenser,” 

Der kan trækkes paralleller 
mellem ubåds jagten i den svenske 
skærgård og ufo-fænomenerne. Den 
sovjetiske ubåds grundstødning 


satte gang i antallet af ”ubåds”-ob- 
servationer - hvilket til en vis grad 
svarer til Kenneth Arnolds skel¬ 
sættende observation i 1947, som 
kickstartede den moderne ufo-æra 
og de første undersøgelser fra myn¬ 
dighedernes side. Ligesom svenske 
myndigheder hemmeligholdte 
resultaterne af diverse undersøgel¬ 
ser og mulige forklaringer på de 
uidentificerede undersøiske fæno¬ 
mener, har amerikanske og andre 
landes myndigheder fået udarbejdet 
i tusindvis af sider rapporter. Disse 
dokumenter offentliggøres løbende 
i disse år - ofte censurerede - lige¬ 
som folk, der har arbejdet på hem¬ 
melige projekter og pga. arbejdets 
karakter havde mundkurv på, nu 
kan stå frem og fortælle, hvad de 
ved, og derved kaste nyt lys over 
gamle ufo-tilfælde (se fx artiklen 
”Det hemmelige Skyhook projekt”). 
Om det så kan give os de endelige 
svar på, hvad ufoerne er, må tiden 
vise, 

I Sverige har man tilsyneladende 
fundet helt naturlige svar på de 
6.000 observationer af uidentifi¬ 
cerede undersøiske objekter - og 
dog: Magnus Wahlberg og Håkan 
Westerberg afviser ikke fuldstændig, 
at der har været enkelte ubåde i den 
svenske skærgård. Men de mener, at 
nogle af dem var fra NATO, hvilket 
ikke benægtes af USA’s tidligere 
forsvarsminister Casper Weinberger! 

□ 



Den fredelige og 
smukke, svenske 
skærgård var i 
15 år centrum 
for en national 
ubådspsykose, der 
resulterede i hem¬ 
meligstemplede 
rapporter. 

(Foto: Kim Møller 
Hansen) 

Fortsat fra Led er-sid en 

sig mest om SUFOI. Vi bortforklarer jo altid ufoerne, så 
man næsten kunne tro, vi er i ledtog med CIA, som det 
blev udtrykt. 

Det er ikke første gang, at det enten antydes, eller 
at vi direkte beskyldes for, at vi er i ledtog med ’Tavs- 
hedsgruppen” eller CIA og medvirker til at undertrykke 
”sandheden om ufoerne.” Af og til - især sidst på må¬ 
neden - er det jo lige før, man kunne ønske sig, at på¬ 
standen var korrekt, hvad den naturligvis ikke er, når nu 
sandheden skal frem. 

En læser fra undervisningssektoren skrev i en længere 
mail-korrespondance med SUFOI bl.a.: 

”Jeg kan fortælle dig, at hvad jeg ser i den witness- 
video i linket til The Disclosure Project (http://www.disd 
osureproject.org/). Jeg ser, at dette er sandt, og at I burde 
sende det link ud til folk - selv om det ikke er fra jeres 
egen organisation SUFOI. Eller send denne bøn til jeres 
formand Kim Møller Hansen - Og bed ham forstå at 
dette link til ”The Disclosure Project” i allerhøjeste grad 
er et vigtigt budskab at sende ud - I allerhøjeste grad.” 

Vi har ikke noget mod at bringe linket igen til vore 
læsere. Vi har tidligere beskæftiget os med amerikanske 
Steven Greers ”Disclosure Project”, hvor en lang række 
mennesker på tv står frem og beretter om deres oplevel¬ 
ser. Det er der ikke noget specielt nyt i. Kim Møller Han¬ 


sens tidligere artikel om projektet kan ses på dette link: 
http://www.sufoi.dk/arkiv/l-0 1 -3dk.php 

Men jeg ser personligt ikke , at dette er sandt. En af 
Greers såkaldte vidner hedder Clifford Stone. Han siger, 
at Jorden i øjeblikket besøges af 57 forskellige racer af 
ufonauter. Og Steven Greer udtaler, at de ikke-jordiske 
arbejder på at danne en verdensomspændende regering på 
Jorden inden for de kommende 15 år. 

Ja, så er jeg stået af. Jeg vil ikke personligt eller or¬ 
ganisatorisk lægge navn til sådant vås, for nu at sige det 
meget mildt. 

Naturligvis skal man være åben for nye indtryk, men 
ikke så åben, at hjernen falder ud. Det er nødvendigt at 
advare mod umiddelbart at tage vilde påstande for påly¬ 
dende, blot fordi en person med fx officersrang eller an¬ 
den officiel stilling udtaler sig. 

Den verdensberømte, amerikanske astronom Carl Sa¬ 
gan påpegede en gang, at ekstraordinære påstande kræver 
ekstraordinære beviser. Og det må man holde fast ved, 
hvis man har sandheden for øje. 

Vores højt agtede ”marsmand” Jens Martin Knudsen 
plejer så glimrende at udtrykke det således: 

”Slå følge med dem, der søger sandheden - men vær 
på vagt over for dem, der mener at have fundet den!” □ 


Ufoer og jødehad i 
nazistisk konspirationsteori 


Nynazister verden over forsøger at sprede deres propa¬ 
ganda blandt grupper, der interesserer sig for ufoer og 
rumvæsner. Det fælles berøringspunkt er troen på sam¬ 
mensværgelsesteorier. Det fortæller den amerikanske 
forfatter og politolog Michael Barkun i en ny rapport. 
Han siger bl.a.: ”Der er langsomt ved at blive dannet en 
form for super-sammensværgelsesreligion, som både 
ufologer og nynazister tror på. Denne religion går ud på, 
at rumvæsner er ved at overtage magten på Jorden, og at 
de enten får hjælp til det af jøder, eller at rumvæsnerne 
ligefrem selv er jøder.” 

Barkun advarer om, at udviklingen kan være meget 
farlig: ”Ifølge flere undersøgelser tror op mod halvdelen 
af den amerikanske befolkning, at der findes ufoer. Ved 
at blande antisemitisme med ufologi kan det lykkes de 
højreorienterede grupper at gøre racisme salonfæhig. Når 
nynazister udnytter ufoerne til at udbrede deres racistiske 
sammensværgelsesteorier, vækker de folks interesse.” 

En kendt tysk sammensværgelsesteoretiker. Jo Con¬ 
rad, er en af dem, som blander nynazisme og ufologi i 


sine tekster. Han er overbevist om, at rumvæsner allerede 
er stationeret på Jorden forklædt som statsmænd, og at 
de er i færd med at tilkæmpe sig verdensherredømmet. Jo 
Conrads beskrivelse af dem ligner meget nazisternes kar¬ 
ikaturer af jøderne under Anden Verdenskrig: Rumvæs¬ 
nerne er sortsmuskede, har store næser og er pengegriske. 

Den tyske journalist, Alex Riihle, ved avisen Siid- 
deutche Zeitung har denne forklaring på, hvorfor nogle 
ufo-grupper tager nazisternes sammensværgelsesteorier 
alvorligt: 

”Sammensværgelsesteorier er som varme tæpper, som 
mennesker kan søge skjul i. Mars-krybdyr, ufoer og et 
jødisk verdens-imperium kan ganske vist betragtes som 
meget grusomme og nærværende trusler, men i det mind¬ 
ste er der en forklaring på disse farer. Derfor kan det være 
en trøst at blive truet af jødiske rumvæsner i stedet for at 
skulle indrømme, at vi alle kan blive ofre for en vanvittig 
person med et gevær, eller at et par bevæbnede fanatikere 
kan gøre flyvemaskiner til bombevåben.” □ 

(Kilde: Kristeligt Dagblad , 26. april 2004/ kmh) 










